Q=5	C=3	SS=0	LS=1	PS=1	DC=0	LC=0	SD=0	BS=1	G0=65	G1=33	G2=11	DLID=az_RU	BODY=Биографија: Мәнимчүн Аллаһа јахынлашмаг хошдур | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Непал Нидерланд Норвеч Самоа Сејшел креолу Соломон Адалары пиҹини Тувалу Увеа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кисси кореја крио латыш луганда малагаси малај малајалам маратһ мајја маҹар михе монгол ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nМәнимчүн Аллаһа јахынлашмаг хошдур\nДОГГУЗ јашым оланда даһа бој атмадым. Онда биз Кот-д’Ивуарда јашајырдыг. Инди мәним 43 јашым вар, амма бојум бир метрдир. Валидејнләрим баша дүшәндә ки, даһа бој атмајаҹағам, мәни тәшвиг етдиләр ки, өзүмү ишә верим, башым гарышсын, хариҹи ҝөрүнүшүм барәдә чох фикирләшмәјим. Мән евимизин габағында мејвә пиштахтасыны ачырдым вә ону сәлигәли сахлајырдым. Бу да мүштәриләри ҹәлб едирди.\nАмма чох ишләмәк һеч нәји дәјишмәди. Бојум чох балаҹа иди. Ән кичик ишләр белә мәним үчүн чәтин иди. Мәсәлән, мағазада әлим пиштахтаја чатмырды. Санки һәр шеји боју мәндән ики дәфә бөјүк олан адамлар үчүн дүзәлдирдиләр. Өзүмә јазығым ҝәлирди. Анҹаг 14 јашым оланда һәр шеј дәјишди.\nБир дәфә Јеһованын ики Шаһиди мәндән мејвә алды, сонра исә мәнә Мүгәддәс Китабы өјрәнмәји тәклиф етдиләр, мән дә тәклифи гәбул етдим. Тезликлә баша дүшдүм ки, Јеһованы танымаг, Онун нијјәтләриндән хәбәрдар олмаг мәним бојумдан ваҹибдир. Буну өјрәнәндә ејним ачылды. Зәбур 73:28 ајәси ән чох севдијим ајә олду. Ајәнин биринҹи һиссәсиндә дејилир: «Мәнимчүнсә Аллаһа јахынлашмаг хошдур».\nҜөзләнилмәдән аиләмиз Буркина-Фасоја көчдү. Мәним һәјатым көкүндән дәјишди. Кот-д’Ивуарда гоншулар мәни пиштахтанын јанында ҝөрмәјә алышмышды. Анҹаг бурада мән јад идим, бојум һамыја гәрибә ҝәлирди. Ҹамаат ҝөзүнү зилләјиб мәнә бахырды. Елә вахт олурду ки, һәфтәләрлә евдән бајыра чыхмырдым. Сонра јадыма дүшдү ки, мәним үчүн Јеһоваја јахынлашмаг чох хош иди. Јеһованын Шаһидләринин филиалына мәктуб јаздым. Онлар да Нани адлы хүсуси тәјинатлы мүждәчини мәним јаныма ҝөндәрдиләр. Онун мотороллери вар иди. Нә јахшы ки, мәһз ону ҝөндәрдиләр.\nГумлу јолларымыз һәмишә сүрүшкән олурду, јағыш јағанда исә һәр јан палчыг олурду. Нани мәним јаныма ҝәләндә мотороллердән о гәдәр јыхылмышды ки. Амма ону һеч нә горхутмурду. Бир дәфә о, мәни јығынҹаға апармаг истәди. Евдән чыхыб ҹамаатын бахышларына дөзмәк мәним үчүн ишҝәнҹә иди. Үстәлик, мотороллери сүрмәк онсуз да асан дејилди, мән дә минсәјдим, лап чәтин олаҹагды. Буна бахмајараг, севимли ајәмин икинҹи һиссәсини јадыма салыб ҝетмәјә разылашдым. Орада дејилир: «Күлли-Ихтијар Јеһоваја сығындым».\nЈолда Нани илә мән бир нечә дәфә палчыға јыхылдыг. Анҹаг јығынҹаға ҝетмәјимә пешман олмадым. Ибадәт евиндәки үзүҝүләр инсанларла бајырда ҝөзүнү мәнә зилләјиб бахан адамлар арасында јерлә-ҝөј гәдәр фәрг вар иди. Доггуз ајдан сонра мән вәфтиз олундум.\nСевимли ајәмин үчүнҹү һиссәси беләдир: «Онун бүтүн ишләрини бәјан едим». Билирдим ки, хидмәтдә бөјүк чәтинликләрлә үзләшәҹәјәм. Илк дәфә ев-ев тәблиғ етмәјим индијәҹән јадымдадыр. Ушаглы-бөјүклү һамы матдым-матдым мәнә бахырды, далымҹа дүшүб јеришими әлә салырды. Мән өзүмү чох пис һисс едирдим, амма өз-өзүмә дејирдим ки, мәним кими онлара да Ҹәннәт лазымдыр. Она ҝөрә дә дөзүб хидмәтә давам етдим.\nИшими јүнҝүлләшдирмәк үчүн өзүмә әлнән идарә олунан үчтәкәрли велосипед алдым. Әмәкдашым велосипеди итәләјиб тәпәјә галдырырды, тәпәнин үстүндән үзүашағы ҝедәндә исә өзү дә велосипедә тулланырды. Әввәл-әввәл чәтин олса да, сонралар хидмәтдән бөјүк севинҹ дујурдум. Она ҝөрә дә 1998-ҹи илдә өнҹүл хидмәтинә башладым.\nМән чох адамла Мүгәддәс Китаб дәрси кечмишәм. Онлардан дөрдү вәфтиз олунуб. Үстәлик, доғма баҹыларымдан бири һәгигәти гәбул етди. Башгаларынын руһани ҹәһәтдән инкишаф етдијини ешидәндә чох руһланырдым. Өзү дә мәһз руһланмаға еһтијаҹым оланда. Бир дәфә малјаријаја тутулмушдум. Кот-д’Ивуардан мәктуб алдым. Белә ки, бундан әввәл Буркина-Фасода университет тәләбәси илә гапы ағзында Мүгәддәс Китабы өјрәнмәјә башламышдым. Сонра исә онун јанына бир гардашы ҝөндәрмишдим. Сонралар һәмин тәләбә Кот-д’Ивуара көчмүшдү. Инди исә о, вәфтиз олунмамыш тәблиғчи олмушду. Буну биләндә чох севиндим.\nЈәгин сизә мараглыдыр ки, өзүмү неҹә доландырырам. Әлилләрә јардым едән тәшкилат тәклиф етди ки, мәнә тикиш тикмәји өјрәтсин. Мүәллимләрдән бири чалышган олдуғуму ҝөрүб деди: «Сәнә мүтләг сабун дүзәлтмәји өјрәтмәк лазымдыр». Белә дә етдиләр. Инди мән евдә палтар јујурам вә сабун һазырлајырам. Сабунум һамынын хошуна ҝәлир, алан башгаларына да төвсијә едир. Үчтәкәрли мотороллерим вар, буна ҝөрә дә сабуну өзүм мүштәриләрә чатдырырам.\nТәәссүфләр олсун ки, деформасијаја уғрамыш онурға сүмүјүмүн ағрылары 2004-ҹү илдә елә шиддәтләнди ки, өнҹүл хидмәтини дајандырмалы олдум. Бунунла белә, хидмәтдә әлимдән ҝәләни едирәм.\nҺамы дејир ки, мәни үзүмдә тәбәссүм олмадан тәсәввүр етмәк чәтиндир. Бәли, мән чох хошбәхтәм. Чүнки Аллаһа јахынлашмаг мәнимчүн хошдур. (Нәгл етди Сара Мајги.)


Q=3	C=1	SS=1	LS=1	PS=0	DC=0	LC=0	SD=0	BS=2	G0=99	G1=91	G2=51	DLID=az_RU	BODY=Јеһова гајғыкеш вә һифз едән Аллаһдыр | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Мјанма Непал Нидерланд Норвеч Раратонга Самоа Таити Увеа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо нага-куки-чин (һакһа) нгабар ндебеле ндонга нзема нјанека оромо пангасинан папјаменто (Аруба) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар таҹик тви телугу тетела тигре тотонак тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Мән Рәбби севдијинә ҝөрә ону азад едәҹәјәм, Исмими таныдығына ҝөрә ону јүксәлдәҹәјәм» (МӘЗ. 91:14).\nНә үчүн Јеһованын гајғыкеш Аллаһ олдуғуну дејә биләрик?\nИнсанларын Јеһова илә барышмасында Иса һансы ролу ојнајыр?\nЈеһова Ону севәнләри вә Она ҝүвәнәнләри неҹә һифз едир?\n1, 2. Инсанларын аилә шәраитиндә вә һәгигәтә ҝәлмәсиндә һансы фәрг вар?\nЈЕҺОВА аилә гурулушунун Банисидир (Ефес. 3:14, 15). Анҹаг ејни аиләјә мәнсуб олан инсанларын белә хасијјәтләри вә шәраитләри фәргли олур. Ола билсин, сиз һәдди-бүлуға чатана кими валидејнләринизлә бирҝә јашамысыныз. Башгалары исә, бәлкә дә, хәстәлик, гәза вә ја һәр һансы бир фаҹиә уҹбатындан валидејнләрини итириб. Диҝәрләри исә һеч валидејнләринин ким олдуғуну белә билмирләр.\n2 Јеһованын руһани аиләсинин үзвләри һәгигәти мүхтәлиф ҹүр ешидибләр. Ола билсин, сиз бәзиләринин дили илә десәк, һәгигәтдә бөјүмүсүнүз вә Аллаһын принсипләрини сизә валидејнләриниз ашылајыблар (Ганун. т. 6:6, 7). Јахуд да, ола билсин, һәгигәтә ҝәлән минләрлә инсан кими, сиз дә һәгигәти Јеһованын хидмәтчиләриндән ешитмисиниз (Ром. 10:13—15; 1 Тим. 2:3, 4).\n3. Инсанлар арасында үмуми олан нәдир?\n3 Бу садалананлара бахмајараг, арамызда үмуми шејләр дә вар. Биз Адәмин итаәтсизлијинин нәтиҹәләриндән әзијјәт чәкирик, еләҹә дә гејри-камиллији, ҝүнаһы вә өлүмү мирас алмышыг (Ром. 5:12). Бунунла белә, Јеһованын садиг хидмәтчиләри олан бизләр Она һаглы олараг «Атамыз» дејә мүраҹиәт едә биләрик. Јешаја 64:8 ајәсиндә гәдимдә Аллаһын сечилмиш халгынын сөзләри ҝәтирилир: «Ја Рәбб, Сәнсән Атамыз». Һабелә, Иса өз нүмунәви дуасыны: «Сәмави Атамыз, гој адын мүгәддәс тутулсун», — сөзләрилә башламышды (Мат. 6:9).\n4, 5. Јеһова Атамыза олан миннәтдарлығымызы артырмаг үчүн нәји нәзәрдән кечирәҹәјик?\n4 Сәмави Атамыз Онун адыны иманла чағыран бизләрин гајғысына галыр вә һифз едир. Мәзмурчунун сөзләринә әсасән Јеһова дејир: «Мән Рәбби севдијинә ҝөрә ону [һәгиги ибадәтдә олан кәси] азад едәҹәјәм, Исмими таныдығына ҝөрә ону јүксәлдәҹәјәм» (Мәз. 91:14). Бәли, Јеһова Аллаһ Өз халгы олан бизләри дүшмәнләримизин әлиндән мәһәббәтлә гуртарыр вә һифз едир ки, мәһв олмајаг.\n5 Сәмави Атамыза миннәтдарлығымызы артырмаг үчүн ҝәлин Онун неҹә 1) гајғымыза галдығыны, 2) һифз етдијини вә 3) ән јахшы Достумуз олдуғуну арашдыраг. Бу үч амили арашдырмаг бизә Аллаһла мүнасибәтләримиз үзәриндә дүшүнмәјә вә Атамыз кими Она неҹә иззәт ҝәтирәҹәјимизи анламаға көмәк едәҹәк. Һәмчинин Јеһованын Онунла јахын мүнасибәт гуранлара вердији хејир-дуалар үзәриндә дүшүнмәк дә фајдалы олаҹаг (Јаг. 4:8).\nЈЕҺОВА ГАЈҒЫКЕШ АЛЛАҺДЫР\n6. Јеһова «һәр бир ҝөзәл бәхшиш» верән Аллаһ олдуғуну ҝөстәрдији үсуллардан бири һансыдыр?\n6 Шаҝирд Јагуб јазмышдыр: «Һәр бир ҝөзәл бәхшиш вә һәр бир камил һәдијјә јухарыдан, сәмави нурларын Атасындан назил олур» (Јаг. 1:17). Һәјат Јеһованын ҝөзәл әнамыдыр (Мәз. 36:9). Һәјатымызы Аллаһын ирадәсини јеринә јетирмәјә һәср етмәклә биз индидән бол хејир-дуалар алаҹаг вә јени дүнјада әбәди јашајаҹағыг (Сүл. мәс. 10:22; 2 Пет. 3:13). Бәс бу неҹә мүмкүндүр, ахы биз Адәмдән гејри-камиллији, ҝүнаһы вә өлүмү мирас алмышыг?\n7. Јеһова Онунла јахын мүнасибәт гурмағымыз үчүн неҹә јол ачыб?\n7 Јеһованын гајғыкешлијинин һәдди-һүдуду јохдур. Мәсәлән, Онун мәрһәмәти сајәсиндә хиласа јетиширик. Бәли, һәр биримиз ҝүнаһлыјыг вә улу атамыздан гејри-камиллији мирас алмышыг (Ром. 3:23). Бунунла белә, Јеһова бизи севдији үчүн тәшәббүсү Өз үзәринә ҝөтүрәрәк бизә Онунла јахын мүнасибәт гурмаға јол ачыб. Һәвари Јәһја јазмышдыр: «Аллаһ илкин Оғлуну дүнјаја ҝөндәрди ки, онун васитәсилә һәјата говушаг вә беләҹә, Өз мәһәббәтини бизә ҝөстәрди. Әсил мәһәббәт одур ки, биз Аллаһы јох, О, бизи севди вә Оғлуну ҝүнаһларымызы өртән барышыг гурбаны кими дүнјаја ҝөндәрди» (1 Јәһ. 4:9, 10).\n8, 9. Јеһова Ибраһим вә Исһагын дөврүндә гајғыкеш Аллаһ олдуғуну неҹә ҝөстәрди? (Мәгаләнин әввәлиндәки шәклә бах.)\n8 Бизим ерадан әввәл тәхминән 1893-ҹү илдә Ибраһим пејғәмбәрин һәјатында баш вермиш бир һадисә Јеһованын мәһәббәтдән ирәли ҝәләрәк итаәткар бәшәријјәтә әбәди һәјат верәҹәјини ҝөстәрир. Ибраниләрә 11:17—19 ајәләриндә изаһ едилир: «Ибраһим, иманы сајәсиндә, сынанаркән Исһагы демәк олар ки, гурбан ҝәтирди. Бәли, вәдләри севинҹлә алмыш адам өз јеҝанә оғлуну гурбан ҝәтирмәјә һазыр иди, һалбуки она дејилмишди: “Сәнә вәд едилмиш өвлад Исһагдан доғулаҹаг”. О, белә гәнаәтә ҝәлди ки, оғлу өлсә дә, Аллаһ ону дирилтмәјә гадирдир вә доғрудан да, ону өлүмүн пәнҹәсиндән ҝери алды. Бу, бир рәмзи мәна дашыјырды». Ибраһим оғлу Исһагы гурбан ҝәтирмәјә һазыр олдуғу кими, Јеһова да Оғлу Иса Мәсиһи бәшәријјәт уғрунда гурбан верди. (Јәһја 3:16, 36 ајәләрини оху.)\n9 Тәсәввүр едә биләрсиниз, Исһаг гурбан кәсилмәјәҹәјини биләндә неҹә раһат нәфәс алды! Шүбһәсиз, онун әвәзинә гурбан олараг бујнузлары јахынлыгдакы коллуға илишмиш гочу ҝөндәрән Аллаһа чох миннәтдар иди (Јар. 22:10—13). Тәәҹҹүблү дејил ки, һәмин јер «Рәбб һазырлајар» мәнасыны верән «Јаһве-Ире» адланыр (Јар. 22:14; һашијә).\n10, 11. «Барышыг хидмәтини»н јеринә јетирилмәсиндә рәһбәрлији үзәрләринә ҝөтүрәнләр кимләрдир вә онлар буну неҹә едирләр?\n10 Јеһованын неҹә гајғы ҝөстәрдији үзәриндә дүшүнәндә Иса Мәсиһин ролунун ваҹиблијини дәрк едирик. Һәвари Павел јазмышды: «Биз белә бир гәнаәтә ҝәлдик: һамы өлү вәзијјәтдә олдуғу үчүн бир нәфәр һамы үчүн өлдү. О, һамыдан өтрү өлдү ки, јашајанлар артыг өзләри үчүн дејил, онларын уғрунда өлүб дирилмиш шәхс үчүн јашасынлар» (2 Кор. 5:14, 15).\n11 Еркән мәсиһчиләр Аллаһа мәһәббәтдән вә Она хидмәт етмәк шәрәфинә ҝөрә миннәтдарлыгдан ирәли ҝәләрәк «барышыг хидмәтини» бөјүк мәмнунијјәтлә гәбул етдиләр. Онларын тәблиғ етмәк вә шаҝирд һазырламаг иши сәмими инсанларын Аллаһла барышмаларына, Онунла достлашмаларына вә нәһајәтдә Онун руһани өвладлары олмаларына јол ачыр. Бу ҝүн дә мәсһ олунмуш мәсиһчиләр ејни хидмәти иҹра едирләр. Онларын Аллаһын вә Мәсиһин сәфирләри кими тамамладыглары ишин сајәсиндә үрәјиндә дүзҝүн мејли олан инсанларын Јеһова тәрәфиндән ҹәлб едилмәк вә һәгигәти гәбул етмәк имканы олур. (2 Коринфлиләрә 5:18—20 ајәләрини оху; Јәһ. 6:44; Һәв. иш. 13:48.)\n12, 13. Јеһованын бизә бәхш етдији әнамлары гијмәтләндирдијимизи неҹә ҝөстәрә биләрик?\n12 Гајғыкеш Аллаһымыз Јеһоваја миннәтдарлыгдан ирәли ҝәләрәк јер үзүндә јашамаг үмидинә малик олан бүтүн мәсиһчиләр мәсһ олунмушларла бирҝә Падшаһлығын тәблиғ ишиндә иштирак едирләр. Бу фәалијјәтлә мәшғул оларкән биз Аллаһын диҝәр ҝөзәл әнамындан, Мүгәддәс Китабдан истифадә едирик (2 Тим. 3:16, 17). Хидмәтдә Аллаһдан илһам алмыш Кәламдан мәһарәтлә истифадә етмәклә биз башгаларында әбәди һәјата наил олмаг имканы јарадырыг. Бу иши иҹра етмәк үчүн һәр биримиз Јеһовадан алдығымыз башга бир әнама — Онун мүгәддәс руһуна архаланырыг (Зәк. 4:6; Лука 11:13). «Јеһованын Шаһидләринин иллик мәҹмуәси»нин һәр бир нәшриндән ҝөрүндүјү кими, бу, бол бәһрәләр ҝәтирир. Гајғыкеш Атамыз Јеһоваја иззәт ҝәтирән бу ишдә иштирак етмәк неҹә дә бөјүк шәрәфдир!\n13 Аллаһын вердији бүтүн бу әнамлары нәзәрә алараг јахшы оларды ки, өзүмүзә нөвбәти суаллары верәк: «Јеһованын тәгдим етдији әнамлара ҝөрә миннәтдар олдуғуму ҝөстәрмәк үчүн хидмәтдә әлимдән ҝәләни едирәмми? Хош хәбәри даһа јахшы вә еффектив тәблиғ етмәк үчүн нә едә биләрәм?» Падшаһлығын марагларыны һәјатымызда биринҹи јерә гојмагла Аллаһын вердији әнамлара ҝөрә миннәтдар олдуғумузу ҝөстәрә биләрик. Әҝәр белә етсәк, онда Јеһова даима бизим зәрури тәләбатларымызы өдәјәҹәк (Мат. 6:25—33). Аллаһ бизи севдијиндән биз дә Ону разы салан вә үрәјини севиндирән ишләр ҝөрмәк истәјирик (Сүл. мәс. 27:11).\n14. Јеһова халгынын Хиласкары олдуғуну неҹә ҝөстәриб?\n14 Мәзмурчу Давуд охујурду: «Бир мәзлум, бир фәгирәм, лакин Худавәнд гајғыма галыр. Көмәјим, хиласкарым Сәнсән» (Мәз. 40:17). Јеһова дәфәләрлә Өз халгыны, хүсусилә дә ҝүҹлү тәгибләр вә дүшмәнләрин амансыз һүҹуму заманы хилас едиб. Белә вахтларда көмәјини әсирҝәмәдији вә даим руһани әнамлар вердији үчүн Она шүкр едирик!\nЈЕҺОВА ҺИФЗ ЕДИР\n15. Севән атанын өвладыны неҹә хилас етдијинә даир нүмунә чәкин.\n15 Севән ата ушагларыны тәмин етмәклә јанашы, мүдафиә дә едир. Ушаглары тәһлүкә илә үзләшәрләрсә, о, тәбии олараг онлары хилас едәҹәк. Бир гардаш ушаг икән башына ҝәлән бир һадисәни хатырлајыр. Бир ҝүн атасы илә хидмәтдән евә гајыданда чајы кечмәли олмушдулар. Һәмин сәһәр јаған ҝүҹлү лејсан уҹбатындан чај дашмышды. Сују анҹаг дашларын үстү илә һоппана-һоппана кечмәк оларды. Атасындан габагда ҝедән ушаг ајағы сүрүшдүјү үчүн суја дүшдү вә ики дәфә, аз галды, батсын. Бу оғлан атасынын дәрһал онун чијинләриндән бәрк-бәрк јапышыб хилас етдијинә ҝөрә чох миннәтдар иди! Ејнилә, сәмави Атамыз да бизи бу пис дүнјанын ҝүҹлү тәсириндән вә онун башчысы Шејтандан һифз едир. Сөзсүз ки, һеч ким бизи Јеһовадан јахшы һифз едә билмәз (Мат. 6:13; 1 Јәһ. 5:19).\n16, 17. Исраиллиләр амалеглиләрлә дөјүшәркән Јеһова онлары неҹә һифз етди?\n16 Ерамыздан әввәл 1513-ҹү илдә Јеһова исраиллиләри Мисир әсарәтиндән гуртарандан вә мөҹүзәви шәкилдә Гырмызы дәниздән кечирәндән сонра баш верән һадисәләрдән Онун мәһәббәтлә мүдафиә етдијини ҝөрмәк олар. Халг сәһра боју Сина дағы истигамәтинә ҝедәрәк Рефидимә чатды.\n17 Јарадылыш 3:15 ајәсиндә јазылмыш пејғәмбәрликдән хәбәри олан Шејтан, јәгин, дәридән-габыгдан чыхырды ки, мүдафиәсиз исраиллиләрә һүҹум чәксин. О, буна Аллаһын халгынын дүшмәнләри олан амалеглиләр васитәсилә наил олду (Сај. 24:20). Ҝәлин Јеһованын дөрд садиг инсан — Јешуа, Муса, Һарун вә Хур васитәсилә халгыны неҹә һифз етдијинә диггәт јетирәк. Муса, Һарун вә Хурун дајандығы тәпәнин јахынлығында Јешуа амалеглиләрлә дөјүшүрдү. Муса әлләрини галдыранда исраиллиләр дөјүшдә галиб ҝәлирдиләр. Әлләри јоруланда исә Һарун вә Хур онун әлләрини тутуб сахлајырды. Беләликлә, Јеһованын көмәјилә «Јешуа Амалег халгыны... гырды» (Чых. 17:8—13). Муса орада гурбанҝаһ дүзәлдәрәк һәмин јери ибраниҹә «Рәбб бајрағымдыр» мәнасыны верән «Јаһве-Нисси» адландырды. (Чыхыш 17:14, 15 ајәләрини оху; һашијә.)\nШЕЈТАНЫН ҸАЈНАҒЫНДАН ГУРТУЛУШ\n18, 19. Бизим ҝүнләрдә Аллаһ Өз хидмәтчиләрини неҹә һифз едир?\n18 Јеһова Ону севәнләри вә итаәт едәнләри һифз едир. Рефидимдәки исраиллиләр кими, биз дә дүшмәнләримизлә мүбаризә апараркән Аллаһа бел бағлајырыг. Јеһова дәфәләрлә бизи бир халг кими мүдафиә едиб вә Иблисин ҹајнағындан гуртарыб. Мәсәлән, Аллаһ мәсиһчи битәрәфлијини горудугларына ҝөрә тәгибләрлә үзләшән гардашларымызы дәфәләрлә мүдафиә етмишди. Бу, 1930-ҹу илләрдә вә 1940-ҹы илләрин әввәлләриндә Алманијада вә диҝәр өлкәләрдә насист режими заманы олмушду. Биографијалардан вә «Иллик мәҹмуә»ләрдән тәгибләр заманы Аллаһын неҹә һифз етдији барәдә охујуб үзәриндә дүшүнмәк Хиласкарымыз олан Јеһоваја етибарымызы мөһкәмләндирәҹәк (Мәз. 91:2).\nЧәтин вахтларда садиг галмағымыз үчүн Јеһова һәмиманлыларымыз васитәсилә бизә көмәк едә биләр (18—20-ҹи абзаслара бах)\n19 Јеһованын тәшкилаты вә нәшрләр васитәсилә бизи мүдафиә едән севҝи долу хатырлатмалар алырыг. Бунларын индики заманда бизә неҹә фајдалы олдуғу үзәриндә дүшүнүн. Әјјашлыг вә порнографија ҝирдабында батан бу дүнјада бизи әхлаги тәһлүкәләрдән хәбәрдар етмәк үчүн Јеһова бизә зәрури хатырлатмалар верир вә көмәк әлини узадыр. Мисал үчүн, О, бизә сосиал шәбәкәләр васитәсилә зәрәрли үнсијјәтдән гачмаг үчүн ата нәсиһәти верир * (1 Кор. 15:33).\n20. Јығынҹаглар васитәсилә һансы рәһбәрлији вә мүдафиәни алырыг?\n20 Доғрудан да, Јеһовадан тәлим алдығымызы неҹә ҝөстәрә биләрик? Онун әмрләринә диггәтлә әмәл етмәклә (Јешаја 54:13). Тәһлүкәсиз сығынаҹаг олан јығынҹагларымызда биз лазыми рәһбәрлик вә мүдафиә алырыг. Чүнки ағсаггал кими хидмәт едән садиг кишиләр Мүгәддәс Јазылар әсасында көмәк едир вә мәсләһәт верирләр (Галат. 6:1). Јеһова бизә бу «инсанлар тимсалында һәдијјәләр» васитәсилә Өз мәһәббәт долу гајғысыны ҝөстәрир (Ефес. 4:7, 8). Биз ағсаггалларын вердији мәсләһәтә неҹә јанашмалыјыг? Итаәткарлыг вә табечилик ҝөстәрмәклә Аллаһдан хејир-дуалар алаҹағыг (Ибр. 13:17).\n21. а) Биз нәдә гәтијјәтли олмалыјыг? б) Нөвбәти мәгаләдә нәји мүзакирә едәҹәјик?\n21 Ҝәлин мүгәддәс руһун көмәјинә архаланаг вә сәмави Атамызын рәһбәрлијинә табе олаг. Биз һәмчинин Онун Оғлу Иса Мәсиһин һәјат јолу үзәриндә дүшүнмәли вә ҝөзәл нүмунәсини тәглид етмәјә чалышмалыјыг. Өлүмәдәк итаәткарлыг ҝөстәрдији үчүн Иса бөјүк мүкафат алды (Филип. 2:5—11). Бүтүн үрәјимизлә Јеһоваја етибар етсәк, биз дә, онун кими, бол хејир-дуалар алаҹағыг (Сүл. мәс. 3:5, 6). Буна ҝөрә дә ҝәлин ән гајғыкеш вә һәр заман бизи һифз едән Шәхсә, Јеһоваја етибар едәк. Она хидмәт етмәк әсил хошбәхтлик вә шәрәфдир! Атамызын бизим гејдимизә галдығыны ҝөстәрән үчүнҹү амилин — Онун неҹә Дост олдуғу үзәриндә дүшүнмәклә Она мәһәббәтимиз артаҹаг. Нөвбәти мәгаләдә Јеһованын неҹә ән јахшы Дост олдуғуну арашдыраҹағыг.\n^ абз. 19 Бу ҹүр хатырлатмалары «Ҝөзәтчи гүлләси»нин 2011-ҹи ил 15 август сајынын 3—5-ҹи сәһифәләриндә јерләшән «Интернет. Үмумдүнја шәбәкәдән дүзҝүн истифадә един» адлы мәгаләсиндән, еләҹә дә «Ҝөзәтчи гүлләси»нин 2012-ҹи ил 15 август сајынын «Өзүнүзү Иблисин тәләләриндән ҝөзләјин» вә «Мөһкәм дур вә Шејтанын тәләләриндән гач» адлы мәгаләләриндән тапа биләрсән.


Q=11	C=11	SS=0	LS=0	PS=0	DC=0	LC=0	SD=0	BS=0	G0=4	G1=4	G2=4	DLID=az_RU	BODY=Јәмәндә 22 милјон инсанын тәҹили гида вә тибби јардыма еһтијаҹы вар\nБМТ-нин Һуманитар Ишләр үзрә Әлагәләндириҹи Офиси өз ачыгламасында билдириб ки, Јәмәндә 22 милјон инсанын ҝүндәлик һуманитар јардыма еһтијаҹы вардыр.\nОфисин мәрузәсинә ҝөрә, Әрәбистан тәҹавүзкар коалисијасынын Јәмәнә һүҹум етмәсиндән индијәдәк бу өлкә әһалисинин 14 мин нәфәри һәлак олуб. Әлбәттә, диҝәр нәтиҹәләрә әсасән, һәлак оланларын сајы даһа чохдур.\nБМТ-нин Гызыл Ајпара вә Гырмызы Хач комитәсинин сөзчүсү дејиб: “Мүһарибә бүтүн инфраструктурлары сырадан чыхарыб вә бу мәсәлә Јәмәнин бүтүн әһалисинә тәсир ҝөстәриб. Бу ишдә һеч бир никбин мөвзу јохдур.”\nƏрәбистан коалисијасы Јәмәнин бүтүн кечид вә лиманларыны бағлајыб, бу өлкәјә гида, дәрман вә диҝәр тәҹһизатларын дахил олмасына имкан вермир. Һалбуки, Әрәбистанын Јәмәнә һәрби тәҹавүзүндән сонра бу өлкәнин инфраструктурлары дағыдылды вә лазым олан мәһсулларынын 90 фаизи хариҹдән идхал олмалыдыр.\nУНИҸЕФ-ин арашдырмаларына ҝөрә, Јәмәндә 11 милјон ушағын, гида, тибб вә тәһсилә еһтијаҹы вардыр, зәиф гидаланма ҝенишләниб, 16 милјон нәфәр ичмәли судан вә тибби јардымдан мәһрум олуб.\n2615 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=2	G0=18	G1=15	G2=11	DLID=az_RU	BODY=Dekabr 25, 2017 - 10:06 PM Хәбәрин коду : 874182 Мәнбә : Азадлыградиосу Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Бакы режими Шәрләјәрәк һәбс етдји Илаһијјатчы Тале Бағырова гаршы нөвбәти тәхрибата әл атыб.\nБу һагда АзадлыгРадиосу-на илаһијјатчыјла декабрын 25-дә телефонла данышмыш аилә үзвләри мәлумат вериб.\nЈахынларынын сөзләринә ҝөрә, Т.Бағырова бу дәфә ҸМ-нин 317-2 (ҹәзачәкмә мүәссисәсиндә вә ја истинтаг тәҹридханасында сахланылан шәхс тәрәфиндән гадаған олунмуш әшјаларын һазырланмасы, сахланмасы) маддәси илә иттиһам верилиб. Иддиа олунур ки, илаһијјатчы Күрдәханыдакы истинтаг тәҹридханасындан\nГобустандакы һәбсханаја көчүрүләркән үзәриндән 7 мини карт тапылыб.\n“Мәндән ҝөтүрүлән 7 мини карт експертизаја ҝөндәрилмишди. Експертиза рәј верди ки, һәмин картларда һеч бир ганунсуз материал аскарланмајыб. Буна бахмајараг, неҹә олурса олсун, мәни јенидән шәрләмәк мәгсәди илә мини-картлары силаһ-сурсат, кәсиҹи, дешиҹи аләт кими дәјәрләндириб, јени ҹинајәт иши ачыблар. Ислам һәмрәјлији илинин әввәлиндә шәрләјиб, мәһкум етдикләри кими, сонунда да шәрләмәјә давам едирләр”, – Т.Бағыров һаггындакы јени ҹинајәт ишинә белә мүнасибәт билдириб.\nЈахынлары да дејир ки, мини картларда һәбсханада динләмәк үчүн мусигиләр олуб.\nТ.Бағыров ијулун 28-дә Гобустандакы гапалы һәбсханаја көчүрүлүб. Һәбсханаја ҝәтирилән кими онун үзәриндә ахтарыш апарылыб, үзәриндән мини картларын да һәмин вахт тапылдығы иддиа олунур. Гобустана ҝәтириләндән дәрһал сонра илаһијјатчы һәбсханада ҹәримә камерасына (“карс”) салыныб.\nТ.Бағыров вә диҝәрләринин ијулун 20-дә «Нардаран иши» үзрә мәһкәмәдә баш вермиш инсидентә ҝөрә ҹәзаландырылдығы сөјләнирди. Һәмин ҝүн Бакы Апеллјасија Мәһкәмәсиндә Т.Бағыров вә онунла мүһакимә олунан 17 нәфәрин мәһкәмә һөкмүндән вердикләри шикајәтә бахылыб. Вәкилләрдән сонра тәгсирләндирилән шәхсләр дә чыхыш етмәк истәјибләр. Анҹаг онлардан јалныз икиси ифадә вериб. Һаким тәгсирләндирилән шәхсләри там динләмәдән сөзү прокурора верәндә, мәһкәмә иҹласында галмагал јараныб. Тәгсирләндирилән шәхсләр Әмир Бајрамовун сәдрлик етдији һакимләр һејәтинә ајаггабыларыны вә әлләриндәки су габларыны атыблар.\nИнсидентлә әлагәдар мәһкәмә јарымчыг галыб, һамы салондан чыхарылыб. Бир нечә саат сонра вәкилләрә хәбәр верилиб ки, Бакы Апеллјасија Мәһкәмәси тәгсирләндирилән шәхсләр һаггында Бакы Ағыр Ҹинајәтләр Мәһкәмәсинин һөкмүнүн гүввәдә сахланмасына даир гәрар чыхарыб.\nТ.Бағыров 2015-ҹи ил нојабрын 26-да Баш Мүтәшәккил Ҹинајәткарлыгла Мүбаризә Идарәсинин Бакынын Нардаран гәсәбәсиндә кечирдији әмәлијјатда һәбс олунуб.\nИкиси полис олмагла, 6 нәфәрин һәлак олдуғу һәмин әмәлијјат нәтиҹәсиндә илаһијјатчы илә јанашы, даһа 16 нәфәр сахланылыб.\nНардаранда вә ондан өнҹә илаһијјатчы Елчин Гасымовун һәбсинә ҝөрә Сабунчу Рајон Полис Идарәсинин гаршысында баш верән һадисәләрә ҝөрә үмумиликдә 70-дән чох (һүгуг мүдафиәчиләринин сијаһысында бу рәгәм 80-дән чох ҝөстәрилир) адам һәбс олунуб. Онларын бир гисминә силаһ сахлама иттиһамы илә илјарымдан 6 ил 6 ајадәк һәбс ҹәзасы кәсилиб. 40 нәфәрдән чох адама исә даһа ағыр маддәләрлә (дөвләт чеврилишинә ҹәһд, террорчулуг, дини нифаг салма вә с.) иттиһамлар верилиб.\nАғыр маддәләрлә тәгсирләндириләнләрин иши үч група ајрылыб вә Бакы Ағыр Ҹинајәтләр Мәһкәмәсинә ҝөндәрилиб. Т.Бағыров вә даһа 17 нәфәрин ишинә бирликдә бахылыб. Т.Бағыров, Аббас Һүсејнов 20 ил, Ҹаббар Ҹаббаров 19 ил, диҝәрләринә исә 10 илдән 17 иләдәк һәбс ҹәзасы верилиб.\nОн ики нәфәрдән ибарәт даһа бир групун, о ҹүмләдән илаһијјатчылар Зүлфүгар Микајылов вә Елман Ағајевин мәһкәмәси бир мүддәт өнҹә јекунлашыб. Онлара 13 илдән 16 иләдәк һәбс ҹәзасы верилиб. Елчин Гасымов вә даһа 11 нәфәрин мәһкәмәсиндә исә тәгсирләндирилән шәхсләрин сон сөз демәси мәрһәләсидир.\nНардаран олајлары илә бағлы һәбс едиләнләрин әксәријјәти мәһкәмәләриндә тутуларкән вә илкин диндирилмәдә ағыр ишҝәнҹәләрә мәруз галдыгларыны билдирибләр. Онлар верилән иттиһамлары гәбул етмәјибләр.\nАнҹаг Дахили Ишләр Назирлији Баш Мүтәшәккил Ҹинајәткарлыгла Мүбаризә Идарәсинин вә диҝәр һүгуг-мүһафизә органларынын әмәкдашлары мәһкәмә просесиндә ишҝәнҹә шикајәтләрини тәкзиб едибләр.


Q=0	C=0	SS=0	LS=0	PS=0	DC=0	LC=0	SD=0	BS=0	G0=22	G1=17	G2=9	DLID=az_RU	BODY=Nur-az.com - Нәвәсинә уламағы өјрәдән Рүстәмханлылар вә һиҹаб, мәрсијә, азјашлы диндарлыг\nНәвәсинә уламағы өјрәдән Рүстәмханлылар вә һиҹаб, мәрсијә, азјашлы диндарлыг\nЈәгин ки, Сабир Рүстәмханлынын сосиал шәбәкәләрдә јајылан видеосуну изләдиниз. Сабир мүәллим орада – јанылмырыгса – нәвәси олан азјашлы балаҹа бир ушаға әмәлли-башлы уламаг өјрәдир. Дүздүр, бу уламаг саир уламаглара баханда фәрглидир. Чүнки бу уламаг бозгурдларын уламағыдыр. Ҝүја гаты түркпәрәст (әслиндәсә хәстә миллијјәтчи олан) инсанлар әлләриндән гурд (ҹанавар) башы дүзәлдир, ағызларындан да гурд сәси чыхарыб улајырлар.\nТәбии ки, биз киминсә дахили ишләринә гарыша билмәрик. Һәр кәс евиндә истәјән һејван сәсини чыхартмагда вә нәвәләринә өјрәтмәкдә азаддыр. Амма бу иши иҹтимаиләшдириб сосиал шәбәкәјә гојмаг о демәкдир ки, ҝәлин мәним һаггымда данышын. Һәрчәнд ки, Сабир Рүстәмханлы кими бир шәхсин өзүнүреклама еһтијаҹы јохдур. Ән азындан о заманлар јох иди. Адам доғруја доғру милли азадлыг һәрәкаты ҝүнләриндә бу һәрәката рәһбәрлик едәнләрдән бири иди. Ондан сонра президентлијә намизәдлик дә вермишди. Онун ән бөјүк уғурларындан бири, бәлкә дә ән бөјүјү о иди ки, адам сонрадан милли азадлығы, миллилији балталамаг үчүн ҝәлән КГБ ҝенералы Әлијевә мүхалиф иди. Лакин сонрадан нә олдуса адам бозгурдуну Ирана тәрәф чевирди, Иран әлејһинә бозгурд сәсләри чыхартмаға башлады. Һәә, елә мәсәлә дә будур ки, ҝүндәмдән тамамилә силиниб ҝетди. Бир заманларын ССРИ-јә гаршы сәрт данышан вә халгын рәһбәрләриндән олан адам залым Әлијевләрлә олан мүбаризәни кәнара гојуб Иран әлејһинә данышмаға башлады. Үстәлик һәјат јолдашы да һансы верилишә чыхырды, башлајырды ки, һиҹаб бизим халгда олмајыб, бизим нәнәләримиз һиҹаб тахмајыб вә с. Һалбуки бүтүн гәдим кинолара баханда нәнәләримизин һиҹаб тахдығыны ҝөрүрүк. Өз кечмишини инкар едән бу аилә исә бу ҝүнләрдә нәвәләринә уламаг өјрәдирләр, утанмаз-утанмаз да Сабир Рүстәмханлы дејир ки, нәвәмиз неҹә дә ҝөзәл едир, јәни улајыр.\nИнди, биздән кимсә өз баласынын алнына “Ја Аббас”, “Ја Зејнәб” јазылан сарғылар тахыб мәсҹидә апарсајды, јахуд она мәрсијә дедиздириб, синә вурдуруб чәкиб сосиал шәбәкәдә пајлашсајды, бир һај-шивән гопаҹагды ки, ҝәл ҝөрәсән. Башлајаҹагдылар ки, биз ҝәрәк елм өјрәнәк, космоса ҝедәк, орда нә билим китабхана ачаг. Амма өзләри космоса ҝетмәкдән үмидләрини үзүб дағ јүксәклији гәдәр уҹалыб улајан гурдлар кими нәвәләрини уладырлар. Бу да гаты милләтпәрәстлијин ахыры. Әлбәттә ки, ахыры олмаз, Аллаһа үмид едирик ки, милләтпәрәстлик, улашмаг хәстәлијиндән Аллаһ Мүтәал һәр кәси хилас едәр, ҝәләҹәкдә Сабир мүәллимин нәвәси бир вахтлар бабасынын јол вердији хәтаја јол вермәз, өмрүнү Аллаһа һәср едәр, Исраилә хидмәтә јох.


Q=10	C=5	SS=5	LS=5	PS=0	DC=0	LC=0	SD=0	BS=2	G0=7	G1=7	G2=7	DLID=az_RU	BODY=Avqust 3, 2017 - 3:20 PM Хәбәрин коду : 845902 Мәнбә : abna24.com Link:\nСәудијјә ханәданы, һәтта дөјүшмәк һарам олан ајлара белә һөрмәт ҝөстәрмир вә ган төкмәјә давам едир. Бирләшмиш Милләтләр Тәшкилатынын нүмајәндәси, Јәмәндә јашанан инсанлыг драмынын сонландырылмасы үчүн ҹидди вә тәсирли аддымлар атылмајыб дејә билдириб.\nӘһлибејт (ә) Хәбәр Аҝентлијинин вердији мәлумата ҝөрә - Јәмәндә инсанлыг драмы давам едир, 20 милјон инсан өлүмлә үз-үзәдир.\nБирләшмиш Милләтләр Тәшкилатынын сәлаһијјәтлиләри: Јәмәнлиләрин 70-фајизинин гида көмәјинә еһтијаҹы вар. 60-фајизи исә бир сонракы көмәјин әлләринә чатыб чатмајаҹағыны билмирләр.\nБирләшмиш Милләтләр Тәшкилатынын Инкишаф Програмы Идарәчиси '' Лутсема '' Јәмәндә јашанан инсанлыг фаҹиәсијлә әлагәдар бунлары сөјләди: Јәмән халгы тәхминән 3 илдир дөјүшлә боғушур вә бу анда дөјүшүн битәҹәјинә даир һеч бир тәәссүрат јохдур.\nЈәмәндә баш верән үрәк ағрыдан вәзијјәт, јалныз вә јалныз сијаси мүзакирәләр нәтиҹәсиндә сон тапа биләр.\nЛутсема, Јәмәндә 20 милјон инсанын аҹлыгла боғуштуғуну вә тәҹили гида көмәјинә еһтијаҹ олдуғуну вурғулады.\nБирләшмиш Милләтләр Тәшкилатынын Инкишаф Програмы Идарәчиси '' Лутсема '' Јәмәнли 2 милјон ушағын нормал бәсләнмә проблемијлә гаршы-гаршыја олдуғуну сөјләди вә сөзләринә белә давам етди: Үмумијјәтлә гејри-кафи бәсләнмә ушагларда ҝөрүлдүјү үчүн јеткинләрә нисбәтән даһа чох вәба хәстәлијинә тутулмағ рискини артырыр.\nӘлимизә чатан мәлуматлар ҝөрә; тәхминән 400 мин Јәмәнли вәба хәстәлијинә јолухмуш вәзијјәтдәдир.\nҜүн кечдикҹә Јәмәндә гида вә сәһијјә проблемләри даһа јүксәк мәрһәләјә чатыр. Бир чох Јәмәнли өлүмлә бурун-буруна јашамагдадыр вә бу вәзијјәт индијә гәдәр ҝөрүлмәмиш пис бир вәзијјәтдир.\nЈанаҹаг азлығы фабрикләрин фәалијјәтләрини дајандырмасына сәбәб олмушдур. Биз аҹлыг вә гытлыг илә мүбаризә үчүн бәзи ҹәһдләр етдик лакин маје јанаҹаг проблеми коалисија гүввәләринин иҹазәсинә бағлыдыр.\nЈәмәндә јашанан инсанлыг драмы о гәдәр фаҹиәви өлчүләрә чатды ки һәтта Сәудијјә Әрәбистаны вә мүттәфигләри дөјүшүн бир ан әввәл сонландырылмасындан јана рәфтар етмәјә башладылар. Анҹаг АБШ башчысы Трумп, Сәудијјә Әрәбистанынын Јәмән савашындан зәфәрлә чыхмасыны истәјир мәһз буна ҝөрә Әрәбистанла, милјардларла долларлыг нәһәнҝ силаһ разылашмалары имзалады. АБШ вә Сәудијјә Әрәбистаны арасында имзаланан бу ағыр силаһ разылашмасы дөјүшүн даһа да ҹығырындан чыхмасына сәбәб олду чүнки бу анда мүһарибәнин сонландырылмасы олдугҹа чәтин олур.\nДиггәт! Хәбәрәдн истифадә етдикдә мәнбәјә истинад лазымдыр\nӘбдүлмәлик Һуси: Иран Ислам Республикасы, глобал истикбар гаршысында дајаныр\nAprel 24, 2017 - 10:57 PM\nЈәмәнли мүҹаһидләрдән '' Сәудијјә Ордусуна '' Бөјүк Зәрбә / Видео\nAprel 16, 2017 - 12:10 AM


Q=4	C=4	SS=2	LS=0	PS=0	DC=0	LC=0	SD=0	BS=2	G0=164	G1=119	G2=39	DLID=az_RU	BODY=Рут вә Буәз евләнир | Әсил иман\n1, 2. а) Рутун ҝөрдүјү иши тәсвир един. б) Рут Аллаһын Ганунунун вә Онун халгынын һансы ҝөзәл ҹәһәтләрини ҝөрүр?\nГАРАНЛЫГ Бејтләһмин әтрафындакы зәмиләри гојнуна алыр. Ишчиләрин чоху аста-аста тәпәнин үстүндәки шәһәр дарвазасына тәрәф галхыр. Рут дизи үстә чөкүб јығдығы арпаны дөјүр. О, сәһәр ачыландан ишләјир. Јазыг лап әлдән дүшүб, амма јенә дә ишдән галмыр. Сүнбүлләри паја илә дөјәҹләјәрәк дәни самандан ајырыр. Иши ағыр олса да, буҝүнкү ҝүн ҝөзләдијиндән јахшы олуб.\n2 Дејәсән, һәјат ҹаван јашында дул галмыш бу гадынын үзүнә јаваш-јаваш ҝүлмәјә башлајыр. Өтән фәсилдән ҝөрдүјүмүз кими, о, гајынанасы илә галмаг гәрарына ҝәлди вә анд ичди ки, ону һеч вахт тәрк етмәјәҹәк, онун Аллаһы Јеһоваја ибадәт едәҹәк. Әзизләрини итирән бу гадынлар бирликдә Муабдан Бејтләһмә ҝәлдиләр. Бир мүддәт сонра Рут өјрәнди ки, Јеһова Аллаһын исраиллиләрә вердији Ганунда Исраилдә јашајан касыбларын вә јаделлиләрин ләјагәтинә һөрмәт едән ҝөстәришләр вар. Инди исә, Гануна табе олан инсанларын, Јеһова Аллаһын садиг бәндәләринин нә гәдәр салеһ, нә гәдәр хејирхаһ олдуғуну ҝөрүр вә бу, онун јаралы үрәјинә, санки, мәлһәм олур.\n3, 4. а) Буәз Руту неҹә руһландырды? б) Рутун нүмунәси мадди бөһран јашајан бу дүнјада бизә неҹә көмәк едә биләр?\n3 Бу инсанлардан бири дә Буәздир. Рут мәһз бу зәнҝин вә јашлы адамын зәмиләриндә башаг јығыр. О, бу ҝүн Рута ата гајғысы ҝөстәрди. Гајынанасы Наимәнин гајғысына галдығы үчүн вә тәк олан Јеһова Аллаһын ганадлары алтына сығындығы үчүн ону тәрифләди. Буәзин дедији хош сөзләри дүшүндүкҹә Рутун үзүндә ҝизли тәбәссүм јараныр. (Рут 2:11—14 ајәләрини оху.)\n4 Бәлкә дә, Рут сабаһыны дүшүнүб нараһат олур. Әри, өвлады олмајан бу јохсул гәриб бундан сонра һәм өзүнүн, һәм дә гајынанасынын гајғысына неҹә галаҹаг? Ҝөрәсән, тәкҹә башаг јығмагла долана биләҹәкләр? Гоҹаланда она ким бахаҹаг? Бу ҹүр нараһатчылығы баша дүшмәк олар. Бу ҝүн дә мадди бөһран јашајан дүнјада әксәр инсанлары бу ҹүр фикирләр нараһат едир. Ҝөрәҹәјимиз кими, Рутун иманы она чәтинликләрә синә ҝәрмәјә көмәк етмишди. Биз ондан чох шеј өјрәнә биләрик.\nАиләни аилә едән нәдир?\n5, 6. а) Нәјә ҝөрә демәк олар ки, Рутун илк иш ҝүнү уғурлу олур? б) Наимә Руту ҝөрәндә нә дејир?\n5 Рут сүнбүлләри дөјүб гуртарыр. Јығдығы башагдан бир ефаја (тәхминән 14 кг) јахын арпа чыхыр. Гаш гараланда арпаны парчаја бүкүб башына гојур вә евә гајыдыр (Рут 2:17).\n6 Севимли ҝәлинини ҝөрәндә Наимәнин үрәји ачылыр. Јәгин Рутун чохлу арпа ҝәтирдијини ҝөрәндә о, чох тәәҹҹүбләнир. Арпанын чохлуғундан баша дүшүр ки, кимсә ҝәлининә илтифат ҝөстәриб, буна ҝөрә дә сорушур: «Бу ҝүн һарада ишләмисән, һарада башаг јығмысан? Гој сәнә јахшылыг едән адам хејир-бәрәкәт тапсын!» (Рут 2:19). Рут Буәзин ишчиләрә вердији наһардан галан јемәји чыхарыр вә гајынанасы илә бирликдә отуруб јејир.\n7, 8. а) Наимә Буәзин етдији јахшылығын архасында кимин дурдуғуну дүшүнүр вә нәјә ҝөрә? б) Рут гајынанасына мәһәббәтини даһа неҹә ҝөстәрир?\n7 Ҝәлин-гајынана сөһбәтә башлајыр. Рут Наимәјә Буәзин она етдији јахшылыгдан данышыр. Наимә севинәрәк дејир: «Дириләрдән вә өлүләрдән мәһәббәтини әсирҝәмәјән Јеһова она хејир-дуа версин» (Рут 2:20). Наимә баша дүшүр ки, бу јахшылығын архасында Јеһова Аллаһ дурур. Чүнки Аллаһ Өз хидмәтчиләрини әлиачыг олмаға сәсләјир вә сөз верир ки, онларын хејирхаһ әмәлләринин әвәзини мүтләг верәҹәк *. (Мәсәлләр 19:17 ајәсини оху.)\n8 Наимә Рута Буәзин тәклифини гәбул едиб онун зәмиләриндә башаг јығмағы вә гарабашларына јахын ишләмәји мәсләһәт ҝөрүр. О, гајынанасына гулаг асыр. Рут 2:22, 23 ајәләриндә бир даһа Рутун мәһәббәти ҝөрүнүр. Орада дејилир: «Рут гајынанасы илә јашајырды». Ҝәлин өзүмүздән сорушаг: «Мән дә Рут кими аиләмин гәдрини билирәм? Һәмишә әзизләримә дајаг олурам? Дар ҝүндә онларын көмәјинә чатырам?» Унутмајын, бу ҹүр ҝөзәл әмәлләр Јеһова Аллаһын нәзәриндән гачмыр.\nРутла Наимәдән өрнәк алараг аиләмизин гәдрини билмәлијик\n9. Рутла Наимәнин әһвалатындан аилә илә бағлы нә өјрәнирик?\n9 Чохлары дүшүнүр ки, әсил аилә ата, ана, өвлад, нәнә-баба вә саирәдән ибарәт олмалыдыр. Онда белә чыхыр ки, Рутла Наимәни аилә сајмаг олмаз? Хејр! Онларын әһвалаты ҝөстәрир ки, Јеһованын халгынын арасында олан натамам аиләләр дә исти оҹаг ола биләр. Бу ҹүр аиләләрдә дә меһрибанчылыг, мәһәббәт вә хејирхаһлыг һөкм сүрә биләр. Аиләмиз там да олса, натамам да олса, гәдрини билмәлијик. Иса пејғәмбәр демишди ки, мәсиһи јығынҹағы аиләси олмајанлара аилә ола биләр (Марк 10:29, 30).\nРутла Наимә бир-биринә дајаг олурлар\n«Үзәринә гоһумлуг борҹу дүшән адамдыр»\n10. Наимә Рут үчүн нә етмәк истәјир?\n10 Рут арпа јығымындан буғда јығымына гәдәр Буәзин зәмиләриндә башаг јығыр. (Арпа јығымы апрелдән ијуна гәдәр давам едирди.) Ҝүнләр, һәфтәләр өтдүкҹә Наимә ҝәлининин рифаһы үчүн нә едә биләҹәјини дүшүнүр. Муабда оланда Наимә үмид етмирди ки, Рута исти бир јува тапа биләр (Рут 1:11—13). Лакин инди о, башга ҹүр фикирләшир. Наимә Рута дејир: «Гызым, ҝәл сәни әрә верим, сәнин дә исти јуван олсун» (Рут 3:1). О вахтлар гызы, оғланы валидејнләри евләндирәрди. Рут да Наимәјә гызы кими иди. Наимә она исти јува тапмаг истәјирди. Истәјирди ки, онун ев-ешији, гајғысына галан әри олсун. Бәс Наимә буну неҹә едәҹәк?\n11, 12. а) Һансы гануна әсасән, Буәзин үзәринә гоһумлуг борҹу дүшүрдү? б) Рут гајынанасынын мәсләһәтинә неҹә јанашыр?\n11 Рут илк дәфә Буәзин адыны чәкәндә Наимә демишди: «О, гоһумумуздур, үзәринә гоһумлуг борҹу дүшән адамдыр» (Рут 2:20). Бу, нә демәкдир? Аллаһын исраиллиләрә вердији Ганунда чәтин вәзијјәтдә олан касыб вә натамам аиләләрин рифаһына хидмәт едән ҝөстәришләр вар иди. О вахтлар гадын өвлады олмадан дул галардыса, бу, онун үчүн хүсусилә бөјүк зәрбә олурду, чүнки әринин нәсли кәсилә, ады исә унудула биләрди. Буна ҝөрә дә Гануна әсасән, дул галан гадыны гајны алмалы иди *. Беләҹә, ондан доғулан оғул мәрһумун адыны јашадаҹаг вә аиләнин мүлкүнә саһиб чыхаҹагды (Ган. 25:5—7).\n12 Наимә Рута бир мәсләһәт верир. Ола билсин, бу мәсләһәт Рута гәрибә ҝәлир, тәәҹҹүбдән ҝөзләри бөјүјүр. Исраилдәки ганунлар һәлә дә онун үчүн јенидир, адәт-әнәнәләр һәлә дә она јаддыр. Бунунла белә, һөрмәтдән ирәли ҝәләрәк гајынанасынын һәр кәлмәсинә диггәтлә гулаг асыр. Бәлкә дә, бу мәсләһәт Руту утандырыр, она гәрибә, алчалдыҹы ҝөрүнүр. Амма о разылашыр вә мүлајимҹәсинә дејир: «Неҹә демисән, елә дә еләјәрәм» (Рут 3:5).\n13. Рут бөјүјүн сөзүнә гулаг асмагда бизә неҹә нүмунә гојуб? (Һәмчинин Әјјуб 12:12 ајәсинә бах.)\n13 Бәзән ҹаванлара бөјүкләрин мәсләһәтинә гулаг асмаг чәтин олур. Дүшүнүрләр ки, јашлы нәсил онларын проблемләрини баша дүшмүр. Рутдан өјрәнирик ки, тәвазөкар олуб бөјүкләрә гулаг ассаг, хејир тапарыг. Чүнки онлар бизи севдикләри, јахшылығымызы истәдикләри үчүн мәсләһәт верирләр. (Зәбур 71:17, 18 ајәләрини оху.) Бәс ҝөрәсән, Наимә Рута нә мәсләһәт верди? Бу мәсләһәтә гулаг асмаг Рута хејир ҝәтирди, јохса јох?\nРут хырмана ҝедир\n14. Хырман неҹә јер иди вә орада һансы иш ҝөрүлүрдү?\n14 Һәмин ахшам Рут хырмана ҝедир. Хырман кәндлиләрин тахыл дөјүб совурдуғу бәрк дөшәмәли мејданча иди. Хырман ја тәпәнин дөшүндә, ја да башында олурду. Ахшама јахын бурада ҝүҹлү јел әсирди. Дәни самандан вә күләшдән ајырмаг үчүн тахылы ја јаба илә, ја да беллә јелә верирдиләр. Беләҹә, саман соврулур, дән исә ағыр олдуғундан јерә дүшүрдү.\n15, 16. а) Буәз ишини гуртарандан сонра Рут нә едир? б) Буәз ајаг уҹунда киминсә узандығыны неҹә һисс еләјир?\n15 Рут ишчиләрин ишләрини гуртармасыны ҝөзләјир. Буәз зәмисиндә таја-таја јығылмыш тахылын соврулуб тәмизләнмәсинә нәзарәт едир. Јахшыҹа шам еләдикдән сонра тахыл тајаларындан биринин јанында узаныр. (О вахтлар мәһсулу оғрулардан вә гулдурлардан горумаг үчүн хырманда ҝеҹәләјирдиләр.) Рут ҝөрүр ки, Буәз јатмаға һазырлашыр. Инди гајынанасынын мәсләһәтинә әмәл етмәк вахтыдыр.\n16 Буәз дәрин јухуја ҝедиб. Рут үрәји дөјүнә-дөјүнә она јахынлашыр. Наимәнин дедији кими, Буәзин ајагларынын үстүнү ачыр, ајаг уҹунда узаныб ҝөзләјир. Бу вахт она бир өмүр кими узун ҝәлир. Ҝеҹәјарысы Буәз сојугдан титрәјиб јухудан ојаныр. Јәгин ајағынын үстүнү өртмәк үчүн дикәләндә һисс еләјир ки, ајаг уҹунда кимсә узаныб. Мүгәддәс Китабда дејилир: «О... ҝөрдү ки, ајаг уҹунда бир гадын хејлағы узаныб» (Рут 3:8).\n17. Һансы амилләр Рутун налајиг иш тутмадығыны ҝөстәрир?\n17 Буәз ондан сорушур: «Сән кимсән?» Рут титрәк сәслә ҹаваб верир: «Гарабашын Рутам,.. әтәјинлә гарабашынын үстүнү өрт, чүнки үзәриндә гоһумлуг борҹу вар» (Рут 3:9). Бу ҝүн бәзи тәнгидчиләр һесаб едирләр ки, Рут һәрәкәти вә сөзләри илә ҹинси јахынлыға ејһам вурурду. Амма онлар нөвбәти ики амили нәзәрә алмырлар. Биринҹиси, Рут о дөврүн адәтләринә ујғун һәрәкәт етмишди, бу адәтләр исә бу ҝүн бизә гәрибә ҝөрүнә биләр. Буна ҝөрә дә Рутун һәрәкәтини индики позғун дүнјанын аршыны илә өлчмәк дүзҝүн олмазды. Икинҹиси, Буәзин сөзләриндән ҝөрүнүр ки, о, Руту исмәтли гадын һесаб едирди вә бу һәрәкәтинә ҝөрә ону тәрифләмишди.\nРут Буәзин јанына тәмиз нијјәтлә вә өз хејрини ҝүдмәдән ҝедир\n18. а) Буәзин һансы сөзләри Рута раһатлыг ҝәтирир? б) О, Рутун һансы јахшы әмәлләриндән данышыр?\n18 Буәзин сәсиндәки мүлајимлик Рутун гәлбинә раһатлыг ҝәтирир. Буәз она дејир: «Гој Јеһова сәнә јар олсун, гызым! Инди сән әввәлкиндән дә бөјүк јахшылыг етдин. Чүнки нә касыб, нә дә варлы ҹаванын ардынҹа дүшмәдин» (Рут 3:10). Рутун биринҹи јахшылығы Наимә илә Исраилә ҝәлмәји вә онун гејдинә галмағы иди. Икинҹи јахшылығы исә ҹаван олса да, өзүнә ҹаван әр ахтармамасы иди. Рут Наимә илә јанашы, онун мәрһум әрини дә дүшүнүрдү. О истәјирди ки, мәрһумун ады доғма јурдунда јашасын. Инди баша дүшмәк олар, нәјә ҝөрә бу ҹаван ҝәлинин һәрәкәти Буәзә хош тәсир бағышламышды.\n19, 20. а) Нәјә ҝөрә Буәз Рутла дәрһал евләнмир? б) Буәз Рута неҹә хејирхаһлыг ҝөстәрир вә онун адына ләкә ҝәлмәсин дејә, нә едир?\n19 Буәз сөзүнә давам едир: «Гызым, горхма. Нә истәсән, сәнин үчүн едәҹәјәм, чүнки бу шәһәрдә һәр кәс сәнин ләјагәтли гадын олдуғуну билир» (Рут 3:11). Рутла евләнмәк фикри Буәзә хош ҝәлир. Јәгин Рут она «үзәриндә гоһумлуг борҹу вар» дејәндә о, елә дә тәәҹҹүбләнмәди. Бунунла белә, Буәз виҹданлы адамдыр, јалныз өзүнү фикирләшмир. Рута дејир ки, Наимәнин мәрһум әринин нәслиндә үзәринә гоһумлуг борҹу дүшән даһа јахын гоһуму вар. Буна ҝөрә дә әввәлҹә о адамын јанына ҝедиб Руту алмағы тәклиф едәҹәк.\nРут һамыја гаршы хејирхаһ вә һөрмәтҹил олдуғу үчүн јахшы ад газанмышды\n20 Буәз Рута дејир ки, сабаһа гәдәр јатыб-динҹәлсин, амма сәһәрин алагаранлығында, кимсә ону ҝөрмәмиш дуруб ҝетсин. Бунунла о һәм Рутун, һәм дә өзүнүн адыны тәмиз сахламаг истәјир, чүнки ҹамаат буну дүз баша дүшмәјә биләр. Рут онун ајаг уҹунда узаныб јатыр. Јәгин Буәзин хош рәфтарындан сонра онун үрәји бир аз да сакитләшиб. Сәһәрин алагаранлығында Рут ојаныр. Буәз онун бүрүнҹәјинә боллуҹа арпа төкүб, Бејтләһмә јола салыр. (Рут 3:13—15 ајәләрини оху.)\n21. Нәјин сајәсиндә Рут ләјагәтли гадын адыны газаныб вә биз ондан неҹә өрнәк ала биләрик?\n21 Јухарыда охудуғумуз кими, Буәз Рута демишди ки, бүтүн ҹамаат ону ләјагәтли гадын кими таныјыр. Јәгин бу сөзләри јадына саланда Рут фәрәһ һисси дујурду. Сөзсүз ки, Рут әсас етибары илә Јеһова Аллаһы танымаг вә Она ибадәт етмәк истәдији үчүн ҹамаат арасында бу ады газанмышды. Һәмчинин Рут Наимәјә вә онун халгына һөрмәт едир, онлара гаршы хејирхаһ мүнасибәт бәсләјирди. Она јад олан адәт-әнәнәләрә өјрәшмәјә чалышырды. Биз дә Рутдан өрнәк алыб инсанлара, онларын адәт-әнәнәсинә һөрмәт етмәлијик. Белә етсәк, һамынын јанында јахшы ад газанарыг.\nРутун исти јувасы\n22, 23. а) Буәзин Рута алты өлчү арпа вермәси нә мәна дашыјыр? (Һашијәјә бах.) б) Наимә Рута нә мәсләһәт ҝөрүр?\n22 Рут гајыданда гајынанасы сорушур: «Гызым, неҹә олду?» О, ишин нә јердә олдуғуну өјрәнмәк истәјир. Билмәк истәјир ки, Буәз ону алаҹаг, ја јох. Рут һәр шеји гајынанасына данышыр вә Буәзин онун үчүн ҝөндәрдији арпаны она верир * (Рут 3:16, 17).\n23 Наимә Рута һәмин ҝүн евдә галыб башаг јығмаға ҝетмәмәји мәсләһәт ҝөрүр. О дејир: «О адам бу иши ҝүнү бу ҝүн һәлл етмәјинҹә раһатлашан дејил» (Рут 3:18).\n24, 25. а) Буәзин дүрүст олдуғу вә өз мәнфәәтини ҝүдмәдији нәдән ҝөрүнүр? б) Рут һансы мүкафаты алыр?\n24 Наимәнин дедији кими олур. Буәз шәһәр дарвазасынын јанында, шәһәр ағсаггалларынын топлашдығы јердә дуруб Әлимәликин јахын гоһумунун орадан кечмәсини ҝөзләјир. О ҝәләндә шаһидләрин јанында она Рутла евләниб гоһумлуг борҹуну јеринә јетирмәји тәклиф едир. О исә мирасыны итирмәкдән горхуб бундан бојун гачырыр. Белә олан һалда Буәз шаһидләрин гаршысында билдирир ки, гоһумлуг борҹуну өзү јеринә јетирәҹәк: Наимәнин мәрһум әри Әлимәликин мүлкүнү алаҹаг вә Мәһлунун дул галмыш арвады Рутла евләнәҹәк. Беләликлә дә, мәрһумун адыны өз ирсинә гајтараҹаг (Рут 4:1—10). Буәз, һәгигәтән дә, дүрүст вә өз мәнфәәтини ҝүдмәјән инсандыр.\n25 Буәз Рутла евләнир. Мүгәддәс Китабда дејилир: «Јеһованын изни илә Рут һамилә галды вә бир оғул доғду». Бејтләһм гадынлары Наимәјә ҝөзајдынлығы верир, Руту тәрифләјәрәк онун једди оғулдан да артыг олдуғуну дејир. Мүгәддәс Китабдан өјрәнирик ки, сонралар Рутун оғлундан Давуд падшаһ төрәјир (Рут 4:11—22). Давудунса нәслиндән Иса Мәсиһ ҝәлир (Мәт. 1:1) *.\nЈеһова Аллаһ Руту Мәсиһин улу нәнәси олмаг шәрәфинә лајиг ҝөрүр\n26. Рутла Наимәнин әһвалатындан нә өјрәнирик?\n26 Рут да, онун өвладыны өз баласы кими бөјүдән Наимә дә Јеһова Аллаһдан бол немәт алды. Онларын әһвалаты ајдын шәкилдә ҝөстәрир ки, Јеһова Аллаһ зәһмәтлә аиләсини доландыранлары вә Онун халгына гошулуб сәдагәтлә Она гуллуг едәнләри унутмур. Буәз, Наимә вә Рут кими садиг бәндәләрини әсла мүкафатсыз гојмур!\n^ абз. 7 Наимәнин дедији кими, Јеһова Аллаһ јалныз дириләрә јох, өлүләрә дә мәһәббәт ҝөстәрир. Наимә әрини вә оғулларыны, Рут исә әрини итирмишди. Әзизләрини итирән бу гадынлара кимсә јахшылыг едәндә, санки, онларын әзизләринә јахшылыг етмиш олурду. Чүнки сағ олсајдылар, Наимәҝилин гајғысына онлар галарды.\n^ абз. 11 Дул галан гадыны алмаға вә мәрһумун мүлкүнә јијә дурмаға илк нөвбәдә гајынларынын, сонра исә әринин ән јахын гоһумларынын һаггы чатырды (Сај. 27:5—11).\n^ абз. 22 Буәз намәлум чәки ваһиди илә Рута алты өлчү арпа пај вермишди. Ҝөрүнүр, о, бунунла демәк истәјирди ки, алты иш ҝүнүндән сонра Шәнбә истираһәти ҝәлдији кими, тезликлә Рут да чәтин һәјатдан динҹлијә чыхаҹаг, әрә ҝедиб исти јува гураҹаг. Јахуд да, ола билсин, о, Рута ҝөтүрә биләҹәји гәдәр арпа (еһтимал ки, алты бел) вермишди.\n^ абз. 25 Рут Мәсиһин әҹдадлары арасында ады чәкилән беш гадындан биридир. Буәзин анасы Раһаб да онларын сырасындадыр (Мәт. 1:3, 5, 6, 16). Рут кими, о да исраилли дејилди.\nТӘКРАР ҮЧҮН СУАЛЛАР\nРут Наимәјә мәһәббәтини неҹә ҝөстәрди?\nНаимә Рута мәһәббәтини неҹә ҝөстәрди?\nНәјә ҝөрә Јеһова Аллаһ Буәз, Наимә вә Рут кими садиг бәндәләрини әзиз тутур?\nРутун иманындан нә өјрәнирсиниз?\nРут — «ләјагәтли гадын»


Q=8	C=8	SS=2	LS=0	PS=0	DC=1	LC=0	SD=0	BS=0	G0=54	G1=43	G2=21	DLID=az_RU	BODY=Дуа етмәјин фајдалары\nОла билсин, һәр һансы бир ишә башламаздан әввәл фикирләширсиниз: «Ҝөрәсән, бунун мәнә бир хејри олаҹаг?» Дуа барәдә дә белә фикирләшмәк сәһв дејил, чүнки өз хејрини дүшүнмәк инсана хасдыр. Һәтта бир дәфә Әјјуб пејғәмбәр дә сорушмушду: «Ону чағырсам, мәнә һај верәрми?» (Әјјуб 9:16).\nӘввәлки мәгаләләрдән ҝөрдүк ки, дуа садәҹә дини ајин вә ја мүалиҹә үсулу дејил. Әҝәр дүзҝүн шәкилдә вә дүзҝүн нијјәтлә дуа етсәк, Јараданымыз бизи мүтләг ешидәҹәк. Әслиндә, О Өзү бизи Она јахынлашмаға чағырыр (Јагуб 4:8). Бәс дуаја ҹидди јанашсаг, һансы фајдалары әлдә едәҹәјик? Ҝәлин онлардан бәзиләрини нәзәрдән кечирәк.\nЈәгин ки, чохларымыз проблемләрлә үзләшәндә тәлаша дүшүрүк. Мүгәддәс Китаб бизи белә һалларда һәмишә дуа етмәјә вә диләјимизи Аллаһа билдирмәјә тәшвиг едир (1 Салоникилиләрә 5:17; Филиппилиләрә 4:6). Орада һәмчинин дејилир ки, әҝәр Аллаһа дуа етсәк, «онда Аллаһын һәр бир ағылдан үстүн олан сүлһү» үрәјимизи вә фикирләримизи горујаҹаг (Филиппилиләрә 4:7). Үрәјимизи Јараданымыза бошалтсаг, раһатлыг тапаҹағыг. Елә Аллаһ Өзү дә бизи буна сәсләјир: «Сән гајғы јүкүнү Јеһоваја вер, О, сәнә дајаг олар» (Зәбур 55:22).\n«Сән гајғы јүкүнү Јеһоваја вер, О, сәнә дајаг олар» (Зәбур 55:22).\nЧохлары буну өз үзәрләриндә һисс едибләр. Ҹәнуби Корејадан олан Һи Ран дејир: «Проблемләрим башымдан ашса да, дуа едән кими раһатлыг дујурам, чәтинликләрин өһдәсиндән ҝәлмәк үчүн ҝүҹ тапырам». Филиппиндә јашајан Сесилија бөлүшүр: «Гызларыма вә јаддашыны итириб мәни танымајан анама ҝөрә чох нараһатам. Анҹаг дуанын сајәсиндә нараһатчылыгларымын өһдәсиндән ҝәлирәм, чүнки билирәм ки, Јеһова мәнә аиләмин гајғысына галмаға көмәк едәҹәк».\nЧәтинликләр гаршысында тәсәлли вә ҝүҹ.\nОла билсин, сиз дә ҝүҹлү стресс кечирир, һәтта һәјати тәһлүкәләр вә ја аҹынаҹаглы вәзијјәтләрлә үзләширсиниз. Белә һалда һәр ҹүр тәсәлли верән Аллаһа дуа етмәк раһатлыг ҝәтирәҹәк. Мүгәддәс Китабда дејилир ки, О, «һәр дәрдимиздә бизә тәсәлли верир» (2 Коринфлиләрә 1:3, 4). Мисал үчүн, бир дәфә Иса пејғәмбәр ҝүҹлү нараһатчылыг кечирәндә «диз чөкүб дуа етмәјә башлады». Бундан сонра «ҝөјдән бир мәләк пејда олуб ону үрәкләндирди» (Лука 22:41, 43). Башга бир нүмунә Нәһәмја пејғәмбәрдир. Аллаһын тапшырығыны баша чатдырмамасы үчүн дүшмәнләри она һәдә-горху ҝәлмишди. Пејғәмбәр: «Еј Аллаһым, голума ҝүҹ вер!» — дејәрәк дуа етмишди. Бунун ардынҹа баш верән һадисәләр ҝөстәрир ки, Аллаһ она горхуларыны јенмәјә вә иши уғурла баша чатдырмаға көмәк етди (Нәһәмја 6:9—16). Ганада јашајан Реҹеналд дуа илә бағлы тәҹрүбәсини бөлүшүр: «Һәјатымын ән чәтин анларында дуа едәндә, елә бил, проблемләрими јолуна гојан, руһуму динҹәлдән бири илә данышырам». Һәгигәтән дә, биз Јараданымыза дуа едәндә О, бизә тәсәлли верир.\nВердијимиз бәзи гәрарлар һәм бизим, һәм әзизләримизин ҝәләҹәјинә тәсир едә биләр. Бәс дүзҝүн гәрар вермәк үчүн нә едә биләрик? Аллаһын Кәламы бујурур: «Әҝәр сизләрдән киминсә [сынаглар заманы] һикмәти чатышмырса, гој һәр кәсә сәхавәтлә вә гынамадан верән Аллаһдан диләсин вә она вериләҹәк» (Јагуб 1:5). Дуада Аллаһдан һикмәт диләсәк, О, мүдрик гәрарлар вермәјимиз үчүн бизә мүгәддәс руһуну верәҹәк. Биз конкрет олараг Аллаһдан мүгәддәс руһ диләјә биләрик, чүнки Иса пејғәмбәр бизи әмин едир ки, «ҝөјдәки Ата Ондан истәјәнләрә мүгәддәс руһ» верәҹәк (Лука 11:13).\n«Дүзҝүн гәрар вермәк үчүн мән даим Аллаһа дуа едирдим» (Куабена, Гана).\nИса пејғәмбәр өзү дә ваҹиб гәрарлар верәркән Аллаһын көмәјинә еһтијаҹ дујурду. Мүгәддәс Китабда дејилир ки, о, 12 һәварисини сечәркән «бүтүн ҝеҹәни Аллаһа дуа етди» (Лука 6:12).\nИса пејғәмбәр кими, бу ҝүн дә бир чохлары мүдрик гәрарлар вермәк үчүн етдикләри дуаја Аллаһын неҹә ҹаваб вердијинин шаһиди олублар. Филиппиндә јашајан Реҹина мүхтәлиф проблемләрлә үзләшмишди. Әринин өлүмүндән сонра аиләсинин јүкү онун чијнинә дүшмүш, ишини итирмиш, ушагларыны тәкбашына тәрбијә етмәли олмушду. Бәс мүдрик гәрарлар вермәкдә она нә көмәк етмишди? О бөлүшүр: «Дуа едиб Јеһоваја сығынырдым». Ганадан олан Куабена тикинтидә јүксәкмаашлы ишини итирәндән сонра Аллаһдан көмәк диләјирди. Гаршысында мүхтәлиф имканлар ачылмышды. О дејир: «Дүзҝүн гәрар вермәк үчүн мән даим Аллаһа дуа едирдим. Јеһова мәнә көмәк етди ки, руһанилијимә мане олмадан физики еһтијаҹларымы өдәјәҹәјим бир иш сечим». Аллаһдан рәһбәрлик истәсәниз, јухарыда ҝәтирилән һиссләри сиз дә кечирәҹәксиниз.\nБиз дуа етмәјин јалныз бир нечә фајдасыны нәзәрдән кечирдик. (Даһа әтрафлы мәлумат үчүн «Дуа етмәјин фајдалары» чәрчивәсинә бахын.) Бу фајдалары ҝөрмәк үчүн илк өнҹә сизә Аллаһ вә Онун нијјәтләри һагда билик алмаг лазымдыр. Бунун үчүн Јеһованын Шаһидләри илә әлагә сахлајын *. Бу аддымы атмагла «дуалары ешидән» Јарадана јахынлаша биләрсиниз (Зәбур 65:2).\n^ абз. 14 Әтрафлы мәлумат үчүн әразиниздәки Јеһованын Шаһидләри илә әлагә сахлајын вә ја www.jw.org сајтына дахил олун.\nГәлб раһатлығы. «Һеч нәјә ҝөрә нараһат олмајын. Һәр мәсәлә барәдә диләјинизи дуа вә јалварышла, шүкүр едә-едә Аллаһа билдирин. Онда Аллаһын һәр бир ағылдан үстүн олан сүлһү үрәјинизи вә фикирләринизи Мәсиһ Иса васитәсилә горујаҹаг» (Филиппилиләрә 4:6, 7).\nТәсәлли. «Ағамыз Иса Мәсиһин Атасына вә Аллаһына алгышлар олсун! О, мәрһәмәтли Ата вә һәр ҹүр тәсәлли Аллаһы олуб һәр дәрдимиздә бизә тәсәлли верир» (2 Коринфлиләрә 1:3, 4).\nРәһбәрлик. «Әҝәр сизләрдән биринин мүдриклији чатышмырса, һәр кәсә сәхавәтлә вә мәзәммәт етмәдән верән Аллаһдан диләсин вә она вериләҹәк» (Јагуб 1:5).\nҜүнаһ етмәмә. «Дуа един ки, ҝүнаһа јол вермәјәсиниз» (Лука 22:40).\nӘфв едилмә. «Адымы дашыјан халгым гүруруну сындырарса, дуа едиб Мәни ахтарарса, пис јолларындан дөнәрсә, онда Мән ҝөјләрдән ешидәҹәјәм, онларын ҝүнаһыны бағышлајаҹағам, торпагларына шәфа верәҹәјәм» (2 Салнамәләр 7:14).\nБашгаларына фајдасы. «Салеһин һәрарәтли дуасынын бөјүк тәсири вар» (Јагуб 5:16).\nДуаларын гәбул олунмасынын севинҹи. «Јеһова она [Сүлејмана] деди: “Мән һүзурумда етдијин дуаны вә лүтф диләјини ешитдим”» (1 Падшаһлар 9:3).


Q=4	C=3	SS=1	LS=1	PS=0	DC=1	LC=0	SD=0	BS=1	G0=116	G1=92	G2=44	DLID=az_RU	BODY=«Әлләрин јанына дүшмәсин». Сәфәнја 3:16 | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Кирибати Колумбија жест дили Кореја жест дили Литва Македонија Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Самоа Соломон Адалары пиҹини Тувалу Уелс Украјна Финландија жест дили Фиҹи Франса жест дили Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дхолуо еве ермәни естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) ламба латыш лози лувале луганда лунда малагаси малај малајалам мамбве-лунгу маратһ мајја маҹар мбунда мегрел михе монгол море ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсонга тумбука түрк түркмән урду урһобо фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү Һиндистан жест дили һауса һилигајнон һинд әрәб өзбәк\n«Әлләрин јанына дүшмәсин» (СӘФ. 3:16).\nНӘҒМӘ: 81, 32\nЈеһова Муса пејғәмбәрин, Аса падшаһын вә Нәһәмја пејғәмбәрин голуна неҹә гүввәт верди?\nЈеһова бизим голумуза неҹә гүввәт верир?\nБиз баҹы-гардашларымызын голуна неҹә гүввәт верә биләрик?\n1, 2. а) Бу ҝүн чохлары һансы чәтинликләрлә үзләшир вә буна ҝөрә һансы һиссләри кечирир? б) Әшија 41:10, 13 ајәләри бизи нәјә әмин едир?\n«ДАИМ руһани ишләрлә мәшғул олсам да, узун илләрдир, дахилимдә мүбаризә ҝедир. Бу һисс јухума һарам гатыб, сағламлығыма зәрбә вуруб, инсанларла мүнасибәтимә тәсир едиб. Һәрдән һәр шејдән әлими үзүб тәслим олмаг вә башымы ҝөтүрүб инс-ҹинс олмајан бир јерә ҝетмәк истәјирәм». Бу сөзләри өнҹүл кими хидмәт едән вә һәјат јолдашы ағсаггал олан бир баҹы дејир.\n2 Бу һиссләр сизә танышдыр? Әфсуслар олсун ки, Шејтан дүнјасы башымыза чохлу проблемләр ачыр. Онларын уҹбатындан динҹлијимиз позулур, ҝүҹүмүз түкәнир. Бу проблемләр ҝәмини габаға ҝетмәјә гојмајан лөвбәр кими, бизи тутуб сахлајыр (Мәс. 12:25). Бәс сиздә бу һиссләрин јаранмасына нә сәбәб олуб? Ола билсин, сизи доғма адамынызын өлүмү, ҹидди хәстәлик, аиләни доландырмагла бағлы јаранан чәтинликләр вә ја тәгибләр үзүр. Бәлкә дә бу емосионал ҝәрҝинлик сизи тагәтдән салыб, һәтта севинҹинизи итирмисиниз. Анҹаг әмин ола биләрсиниз ки, Јеһова Аллаһ сизә көмәк әлини узатмаға һазырдыр. (Әшија 41:10, 13 ајәләрини охујун.)\n3, 4. а) Мүгәддәс Китабда «әл» вә «гол» сөзү һансы мәналарда ишләнир? б) Һансы сәбәбә ҝөрә инсанын әлләри јана дүшә биләр?\n3 Мүгәддәс Китабда һансыса бир хүсусијјәти вә ја һәрәкәти тәсвир етмәк үчүн инсан бәдәнинин үзвләриндән образ кими истифадә олунур. Мәсәлән, орада әл вә ја гол сөзү јүз дәфәләрлә мәҹази мәнада ишләнир. Киминсә голуна гүввәт вермәк ифадәси ону руһландырмаг, мөһкәмләндирмәк, һансыса ишә һәвәсләндирмәк мәнасыны верир (Ган. 3:28; 2 Салон. 2:16, 17). Бу сөзүн һәмчинин кимәсә мүсбәт әһвали-руһијјәдә олмаға, ҝәләҹәјә үмидлә бахмаға көмәк етмәк мәнасы да вар.\n4 Әлләрин јана дүшмәси ифадәси исә инсанын руһдан, һәвәсдән дүшдүјүнү, үмидинин үзүлдүјүнү билдирир (Әрм. 50:43; Ибр. 12:12). Бу вәзијјәтдә олан инсан асанлыгла тәслим ола биләр. Әҝәр сиз дә мүәјјән проблемләр уҹбатындан нараһатчылыг кечирирсинизсә, физики, емосионал вә руһани ҹәһәтдән тагәтдән дүшмүсүнүзсә, һарадан ҝүҹ тапа биләрсиниз? Дөзүмлү олмаға вә севинҹинизи итирмәмәјә сизә нә көмәк едә биләр?\n«ЈЕҺОВАНЫН ӘЛИ ЗӘИФ ДЕЈИЛ КИ, ХИЛАС ЕДӘ БИЛМӘСИН»\n5. а) Чәтинлијә дүшәндә һансы һиссләрә гапылмамалыјыг вә нәји јадда сахламалыјыг? б) Бу мәгаләдә нәји нәзәрдән кечирәҹәјик?\n5 Сәфәнја 3:16, 17 ајәләрини охујун. Биз әлимизи јана салмамалыјыг, јәни горхуја гапылмамалы, руһдан дүшмәмәлијик. Әксинә, бүтүн гајғыларымызы Јеһова Аллаһын үзәринә гојмалыјыг (1 Бут. 5:7). Јеһова исраиллиләрә демишди: «Јеһованын әли зәиф дејил ки, хилас едә билмәсин». Аллаһ Өз садиг хидмәтчиләрини хилас етмәјә һәмишә һазырдыр (Әшј. 59:1). Ашылмаз дағ кими ҝөрүнән чәтинликләрә бахмајараг, халгы Онун ирадәсини јеринә јетирсин дејә, Јеһова онлары гүввәтләндирмәјә гадирдир вә буна һазырдыр. Бу мәгаләдә буну тәсдиг едән үч һадисәни нәзәрдән кечәҹәјик. Ҝәлин ҝөрәк бу һадисәләр бизим иманымызы неҹә мөһкәмләндирә биләр.\n6, 7. Исраиллиләрин әмалигәләр үзәриндә гәләбә чалмасындан һансы нәтиҹәни чыхарырыг?\n6 Исраиллиләр мөҹүзәви шәкилдә Мисир әсарәтиндән гуртуландан сонра әмалигәләр онларын үстүнә һүҹум чәкди. Јушә ҹәсарәтлә давраныб Муса пејғәмбәрин ҝөстәришинә ујғун олараг, исраиллиләри дөјүшә апарды. Муса исә Һаруну вә Хуру јанына алыб дөјүш мејданына бахан тәпәнин башына галхды. Ҝөрәсән, онлар горхуја дүшүб тәпәјә галхмышдылар? Тәбии ки јох!\n7 Муса Јеһовадан алдығы ҝөстәришә ујғун давранды. Бундан исраиллиләрин гәләбәси асылы иди. О, Аллаһын әсасыны әлинә ҝөтүрүб әлләрини ҝөјә галдырды вә бу вәзијјәтдә дајанды. Нә гәдәр ки, пејғәмбәр әлини ҝөјдә сахлајырды, Јеһова исраиллиләрин голуна гүввәт верирди вә онлар әмалигәләрә үстүн ҝәлирдиләр. Амма Мусанын голлары јорулуб јана дүшәндә әмалигәләр гәләбә чалырды. Онда Һарунла Хур ҝәтириб Мусанын алтына даш гојдулар ки, үстүндә отурсун. «Һарун онун бир әлини, Хур исә о бири әлини тутуб сахлады. Ҝүн батана кими онун әлләри јухарыда галды». Беләҹә, Јеһова Аллаһын гүввәтли голу исраиллиләрә гәләбә газандырды (Чых. 17:8—13).\n8. а) Аса падшаһ һәбәшләрин һүҹуму гаршысында нә етди? б) Биз дә Аса кими Аллаһа ҝүвәндијимизи неҹә ҝөстәрә биләрик?\n8 Јеһова Аллаһ Аса падшаһын дөврүндә, һәбәш Зараһ Јәһуданын үстүнә һүҹума галханда да әлинин зәиф олмадығыны сүбут етмишди. Мүгәддәс Китабда чохлу мүһарибәләрдән сөз ачылыр. Орада ады чәкилән ән бөјүк орду исә һәбәш Зараһын гошуну олуб. Онун бир милјон пешәкар әсҝәри вар иди. Бу орду Асанын ордусундан тәхминән ики дәфә бөјүк иди. Тәбии ки, Аса падшаһ асанлыгла горхуја дүшүб әлләрини јана сала биләрди. Анҹаг о, дәрһал Јеһоваја үз тутуб көмәк истәди. Һәрбчи нөгтеји-нәзәри илә баханда о бојда һәбәш ордусуна галиб ҝәлмәк гејри-мүмкүн иди, амма «Аллаһ үчүн һәр шеј мүмкүндүр» (Мәт. 19:26). Јеһова Аллаһ бөјүк гүдрәти илә һәбәшләри Аса падшаһын, үрәји өмрү боју бүтүнлүклә Она бағлы олан хидмәтчисинин өнүндә мәғлуб етди (2 Салн. 14:8—13; 1 Пад. 15:14).\n9. а) Јерусәлимдә Нәһәмја һансы манеә илә үзләшди? б) Јеһова Нәһәмјанын дуасына неҹә ҹаваб верди?\n9 Нәһәмја Јерусәлимә ҝәлиб шәһәри диварсыз, јәһуди сојдашларыны руһдан дүшмүш ҝөрәндә онун кечирдији һиссләри тәсәввүр едирсиниз?! Јәһудиләр дивары бәрпа етмәјә башлајандан сонра јад халглардан олан дүшмәнләрин һәдә-горхусу онларын әлини ишдән сојудур, онлар бәрпа ишләрини дајандырырлар. Бу вәзијјәти ҝөрән Нәһәмјанын да әли јанына дүшдүмү? Әсла! Муса пејғәмбәр, Аса падшаһ вә Јеһова Аллаһын диҝәр садиг хидмәтчиләри кими, Нәһәмја һәмишә Јеһоваја ҝүвәнирди, Она үз тутурду. Бу дәфә дә о, Аллаһдан көмәк истәди. Ола билсин, јәһудиләрин ҝөзүндә бу вәзијјәтдән чыхыш јолу јох иди, анҹаг Јеһова Нәһәмјанын сидг үрәкдән етдији дуаја ҹаваб верди. Јеһова Аллаһ бөјүк гүдрәти илә халгынын голуну гүввәтләндирди. (Нәһәмја 1:10; 2:17—20; 6:9 ајәләрини охујун.) Бу ҝүн дә Јеһова Аллаһ гүввәтли голу вә бөјүк гүдрәти илә Өз хидмәтчиләрини гүввәтләндирир. Сиз буна инанырсыныз?\nЈЕҺОВА ГОЛУНУЗА ГҮВВӘТ ВЕРӘҸӘК\n10, 11. а) Шејтан бизи Јеһованын ишиндән сојутмаг үчүн нә едир? б) Јеһова бизи неҹә ҝүҹләндирир? в) Теократик тәлимин сизә һансы фајдасы олуб?\n10 Шејтан һеч вахт әлини јана салмыр, әлиндән ҝәләни едир ки, мәсиһиләри хидмәтдән сахласын. О, һөкумәт даирәләринин, дин хадимләринин вә дөнүкләрин васитәсилә Аллаһын халгына шәр атыр вә һәдә-горху ҝәлир. Онун бир мәгсәди вар — бизим әлимизи тәблиғ ишиндән сојутмаг. Амма Јеһова мүгәддәс руһу васитәсилә бизи гүввәтләндирир (1 Салн. 29:12). Шејтанын вә онун залым дүнјасынын сынагларына гаршы дура билмәк үчүн Аллаһдан мүгәддәс руһ истәмәк олдугҹа ваҹибдир (Зәб. 18:39; 1 Кор. 10:13). Һәмчинин јаддан чыхармамалыјыг ки, әлимиздә мүгәддәс руһ васитәсилә әрсәјә ҝәлән Аллаһын Кәламы вар. Һәр ај алдығымыз Мүгәддәс Китаба әсасланан руһани гиданын да көмәји әвәзсиздир. Зәкәријјә 8:9, 13 ајәләриндә јазылан сөзләр Јерусәлимдәки мәбәд бәрпа олунанда дејилмишди. (Ајәләри охујун.) Бу сөзләр бизә дә гол-ганад верә биләр.\n11 Һәфтәлик ҝөрүшләрдә, топлантыларда вә теократик мәктәбләрдә алдығымыз тәлим бизи ҝүҹләндирир. Бу тәлим бизи Аллаһа хидмәт етмәјә һәвәсләндирир, руһани мәгсәдләрә ҹан атмаға, мәсиһи мәсулијјәтләрини јеринә јетирмәјә көмәк едир (Зәб. 119:32). Бәс сиз Јеһовадан тәлим алмаға ҹан атырсыныз?\n12. Руһани ҹәһәтдән мөһкәм галмаг үчүн нә етмәлијик?\n12 Јеһова гүдрәтли голу илә исраиллиләрә әмалигәләр вә һәбәшләр үзәриндә гәләбә газандырды, диварын тикинтисини баша вурмаг үчүн Нәһәмјанын вә сојдашларынын голуна гүввәт верди. Јеһова Аллаһ бизә дә тәгибләрә, инсанларын лагејдлијинә вә проблемләрә бахмајараг, тәблиғ ишини давам етмәјә көмәк едәҹәк (1 Бут. 5:10). Тәбии ки, О буну мөҹүзәви шәкилдә етмәјәҹәк. Биз дә өз тәрәфимиздән нә исә етмәлијик. Биз һәр ҝүн Аллаһын Кәламыны охумалы, ибадәт ҝөрүшләринә һазырлашмалы, ҝөрүшләрдә иштирак етмәли, аиләви ибадәт вә фәрди мүталиә васитәсилә зеһнимизи вә үрәјимизи гидаландырмалы вә һәр заман Јеһоваја дуа етмәлијик. Бу јолла Јеһова бизи гүввәтләндирәҹәк вә бизә гол-ганад верәҹәк. Буна ҝөрә дә ҝәлин јол вермәјәк ки, нә исә бизи бу ишләрдән јајындырсын. Әҝәр нәдәсә зәифләдијинизи һисс едирсинизсә, Јеһовадан көмәк диләјин. Әмин олун ки, О, сизи гүввәтләндирәҹәк, гәлбиниздә һәм арзу ојадаҹаг, һәм дә фәалијјәт ҝөстәрмәјиниз үчүн сизә ҝүҹ верәҹәк (Филип. 2:13). Бәс биз баҹы-гардашларын голуна неҹә гүввәт верә биләрик?\nЈАНА ДҮШМҮШ ГОЛЛАРЫ ГҮҸЛӘНДИРИН\n13, 14. а) Бир гардаш һәјат јолдашынын өлүмүндән сонра һарадан ҝүҹ тапды? б) Баҹы-гардашларымызы неҹә мөһкәмләндирә биләрик?\n13 Јеһова дар ҝүндә бизә дајаг олан, голумуза гүввәт верән үмумдүнја гардашлыг нәсиб едиб. Һәвари Булус демишди: «Јана дүшмүш голлары вә зәиф дизләри ҝүҹләндирин, дүз јолдан ајрылмајын» (Ибр. 12:12, 13). Биринҹи әсрдә јашајан бир чох мәсиһиләрә баҹы-гардашлары мәһз бу ҹүр көмәк етмишди. Бизим ҝүнләр барәдә дә ејни шеји демәк олар. Һәјат јолдашыны итирән вә ағыр сынагларла үзләшән бир гардаш дејир: «Бир шеји өјрәндим ки, сынаг ҝәләндә биздән сорушмур. Дуа вә мүталиә хиласедиҹи жилет кими мәни дәрдин ичиндә батмаға гојмады. Баҹы-гардашлар да мәнә чох бөјүк дајаг олдулар. Баша дүшдүм ки, Јеһова илә мүнасибәтләри чәтинә дүшмәмиш мөһкәмләндирмәк лазымдыр».\nҺәр биримиз кимисә руһландыра биләрик (14-ҹү абзаса бахын)\n14 Һарунла Хур дөјүш вахты Мусанын голу јана дүшмәсин дејә, голуну тутуб сахлајырдылар. Биз дә баҹы-гардашлара гаршы диггәтли олмалыјыг, фикир вермәлијик, ҝөрәк кими неҹә мөһкәмләндирә биләрик. Мәсәлән, гоҹалығын гајғылары илә, хәстәликлә, аилә үзвләри тәрәфиндән ҝөрдүјү тәгибләрлә, тәнһалыгла, доғма адамын иткисинин аҹысы илә мүбаризә апаран диндашларымыза дајаг ола биләрик. Биз һәмчинин пис әмәлләрә тәһрик олунан, али тәһсил алмаға, вар-дөвләт топламаға, карјера гурмаға тәшвиг олунан ҝәнҹләрә мөһкәм галмаға көмәк едә биләрик (1 Салон. 3:1—3; 5:11, 14). Ибадәт евиндә, тәблиғдә, гонаглыгда оланда вә ја телефонла сөһбәт едәндә баҹы-гардашлара неҹә сәмими мараг ҝөстәрә биләрсиниз?\n15. Хош сөзләриниз баҹы-гардашлара неҹә тәсир едә биләр?\n15 Аса падшаһ һәбәшләр үзәриндә гәләбә чаландан сонра Әзрија пејғәмбәр ону вә халгы нөвбәти сөзләрлә руһландырмышды: «Мөһкәм олун, руһдан дүшмәјин. Зәһмәтинизә ҝөрә мүкафат алаҹагсыныз» (2 Салн. 15:7). Нәтиҹәдә, Аса пак ибадәти бәргәрар етмәк үчүн чохлу дәјишикликләр етмишди. Сизин дә хош сөзләриниз башгаларына ҝүҹлү тәсир бағышлаја биләр. Бу јолла онлары Јеһованын јолунда даһа чох иш ҝөрмәјә тәшвиг едә биләрсиниз (Мәс. 15:23). Әмин олун ки, јығынҹагда вердијиниз руһландырыҹы шәрһләрин дә баҹы-гардашлара бөјүк көмәји дәјир.\n16. Ағсаггаллар Нәһәмјадан нүмунә ҝөтүрәрәк јығынҹаг үзвләринин голуна неҹә гүввәт верә биләрләр? Һәмиманлыларыныз шәхсән сизи неҹә руһландырыблар?\n16 Јеһованын көмәји илә Нәһәмја вә сојдашлары гүввәтләниб ҹанла-башла ишә башладылар. Онлар Јерусәлимин диварларыны ҹәми 52 ҝүнә тикиб гуртардылар! (Нәһ. 2:18; 6:15, 16). Нәһәмја тәкҹә тикинтијә нәзарәт етмирди, өзү дә бу ишдә фәал иштирак едирди (Нәһ. 5:16). Бу ҝүн дә фәдакар ағсаггаллар Нәһәмјадан нүмунә ҝөтүрәрәк тәшкилатын тикинти лајиһәләриндә, ибадәт евләринин тәмириндә вә тәмизлик ишиндә иштирак едирләр. Еләҹә дә диндашлары илә чијин-чијинә чалышмагла вә бир ағсаггал кими онлары зијарәт етмәклә үрәји тәлаш кечирәнләрин сүстләшмиш голларыны гүввәтләндирирләр. (Әшија 35:3, 4 ајәләрини охујун.)\n17, 18. Дара дүшәндә нәјә әмин ола биләрик?\n17 Баҹы-гардашларла чијин-чијинә хидмәт етмәк бизи бир јумруг кими бирләшдирир, јахын достлар тапмаға имкан јарадыр вә Падшаһлығын бәхш едәҹәји немәтләрә иманымызы мөһкәмләндирир. Биз баҹы-гардашларын голуна гүввәт вермәклә онлары чәтинликләр гаршысында сынмамаға, мүсбәт әһвали-руһијјәни горумаға вә үмидләрини итирмәмәјә көмәк едирик. Бунун бизим өзүмүзә дә бөјүк фајдасы вар: диггәтимиз руһани ишләрә ҹәмләнир вә Аллаһын вәд етдији ҝөзәл ҝәләҹәк бизим үчүн даһа реал олур.\n18 Јеһованын кечмишдә Өз хидмәтчиләринә неҹә дајаг олдуғу, онлары неҹә горудуғу барәдә охујанда иманымыз ҝүҹләнир вә Јеһоваја етибарымыз артыр. Тәгибләрлә үзләшәндә, дара дүшәндә әлинизи јана салмајын! Јеһоваја дуа един, гојун Онун гүввәтли голу сизи мөһкәмләндирсин вә сизә Ҹәннәтин немәтләрини нәсиб етсин (Зәб. 73:23, 24).


Q=5	C=0	SS=0	LS=5	PS=0	DC=0	LC=0	SD=0	BS=1	G0=33	G1=25	G2=10	DLID=az_RU	BODY=Nur-az.com - Чадра һарама бахан ҝөзү өртүр, китаба јох!\nЧадра һарама бахан ҝөзү өртүр, китаба јох!\nҸаһил, надан инсанлар һәлә дә анламајыб ки, чадра, һиҹаб гадынын намәһрәмә олан бахышыны өртүр, китаба олан бахышыны јох\n"Гадын лидерлији уғрунда" адлы бир ҹәмијјәт дин әлејһинә, атеист ији верән бир топланты кечириб. Амма өзләри дә топлантынын форматынын нәдән ибарәт олдуғуну ајырд едә билмәјибләр. Демәли, ҹәмијјәтин ады "гадын лидерлији уғранда" олуб, нормалда гадынлары мүдафиә етмәли икән, Ҝәнҹәнин кечмиш мери, һамыны бездирмиш, һамынын ләнәтини вә нифрәтини газанмыш Елмарын тәрәфини сахлајыб. Бунун да үзәринә Азәрбајҹанда чадранын, һиҹабын, өртүнмәјин, иффәтин ҝениш јајылмасыны тәнгид едиб. Ҝүја өз биабырчылыгларыны өрт-басдыр етмәкдән өтрү Ҝәнҹәдә белә бир топлантынын кечирилмәсини тәсадүф һесаб етмәјиб, онунла әлагәләндирибләр ки, сән демә өтән ил Ҝәнҹәдә ики полиси чадраны, ҹәһаләти, дини хурафаты, радикал диндарлығы тәблиғ едәнләр, хариҹи өлкәләрә ишләјәнләр етмишди.Â\nТопланты һәмишә сионист нөкәрлијини едән, шиәјә, Әрбәин зијарәтинә хүсуси дүшмәнчилик ҝөстәрән Ахар (хар) сајты тәрәфиндән хәбәр олараг дәрҹ едилиб. Бу мәсәләјә топлантыда ады кечән "хариҹи дөвләт"ин Иран олдуғуну да әлавә етсәк сионист нөкәрләринин јенә дә бош отурмајыб фәалијјәт ҝөстәрдијини ачыг – ашкар ҝөрмүш олуруг. "Гадын лидерлији уғрунда" ҹәмијјәти ҝүја чадрадан чыхмағы, гадынын јүксәк вәзифә тутмалы олдуғу тәлгин етмәјә чалышыр. Өзү дә елә бир өлкәдә ки, о өлкәдә президент нәинки ханымлара, һеч кишиләрә белә лидер олмаг фүрсәти танымыр. Амма гадын лидерлијиндән дәм вуран бу гадынлар бу барәдә бир дәфә топлашыб бунун ҹәһаләт, ҝерилик олдуғуну демәјиб. Чүнки мәгсәдләри дини вурмагдыр. Биз исә јенә дә суал веририк, мүсәлман ханымынын чадрасынын Ҝәнҹәдә ики полис вурулмасына, бунун да гадын лидерлијинә нә дәхли вар? Буну зәннимҹә һеч топланты иштиракчылары, тәшкилатчылары да ганмајыб.\nӨзү дә дејирләр ки, ҝүја Рәсулзадә һөкүмәти ханымлары чадрадан чыхарыб онлары елмә һәвәсләндирди. Сән демә ондан әввәл дин буна иҹазә вермирди. Јаланса Рәсулзадә һөкүмәти гәдәр өмрүнүз олсун. Биринҹиси Рәсулзадәнин гурдуғу ҹумһуријјәтдә гадын чадра ҝејинә билмәз дејә бир ганун мөвҹуд дејилди. Олсајды Түркијәдә Ататүрк гәдәр билинәр, Рәсулзадә дә Ататүрк гәдәр ләнәтләнәрди. Икинҹиси, "биз 100 ил бундан габаг чадрадан чыхмышыг" дејир, амма биз һеч дә чадрадан чыхмамышыг. Чүнки биз чадрадан чыхмыш олсајдыг бу надан инсанларын "соған јемәјән" инсанлар кими ичләри ҝөјнәмәзди. Үчүнҹүсү, һәлә Зејнәлабидин Тағыјев заманында рәһмәтлик Тағыјев гызлар мәктәби ачмаздан габаг Ирагын Нәҹәфи-әшрәф шәһәриндә јашајан дин алимләринә мәктуб ҝөндәрмиш, гызларын тәһсил һөкмүнү сорушмушду. Шиә үләмасы буну гадаған етмәмишдир. Интернетдә ахтарсаныз башларында өрпәк олан гызларын мәктәбини ҝөрәрсиниз. Бу мәктәбдә охујан тәләбәләрин һамысы гыз олуб. Јәни, намәһрәмин олмадығы отагда раһатҹа дәрс охујурмушлар. Амма ҝәлин бир дә бу ҝүн дүнјәви дөвләт олан Азәрбајҹандакы тәһсилә бахаг. Синифдә ушаглар нә дәрәҹәдә дәрслә вә нә дәрәҹәдә ешг ишләријлә мәшғул олур? Һамысы һиҹабсызлығын фәсадларыдыр. Кечән дәфә гәбул имтаһаны верән бир нәфәр дејирди ки, мән бүтүн сынаг имтаһанларындан јүксәк бал топламышам. Амма имтаһан ҝүнү ҝөзләрим бүтүн ҝүнү нәзарәтчинин ајагларында галмышды дејә јахшы јаза, јүксәк бал топлаја билмәдим.\nТоплантыда Ирана саташмағы да јаддан чыхартмајыблар. Инди ҝүја бунлар өз ағлынҹа Ираны бәјәнмир, ҝеридәгалмыш өлкә һесаб едирләр. Һалбуки нә Ирандакы демократија бизим өлкәмиздә јохдур, нә президент сечкиси шәффафлығы нә дә ки, иранлыларын тәһсил вә технолоҝија саһәсиндәки инкишафларындан биздә зәррәҹә әсәр әламәт јохдур.Â\nҸаһил, надан инсанлар һәлә дә анламајыб ки, чадра, һиҹаб гадынын намәһрәмә олан бахышыны өртүр, китаба олан бахышыны јох. Чадра, һиҹаб ханымы намәһрәм бахышлардан горујур, онун намәһрәмә ҝөрүнмәмәли олан јерләрини өртүр. Китаб исә ҝөзлә ҝөрүнүр вә ағылла дәрк едилир. Чадра, һиҹаб нә ағлы, нә дә ҝөзү өртмүр. Бу ҹүр гадынларын инди бир дә лидерлијини тәсәввүр един.


Q=19	C=1	SS=0	LS=17	PS=0	DC=0	LC=0	SD=0	BS=5	G0=30	G1=28	G2=21	DLID=az_RU	BODY=Nur-az.com - Ҝенерал Һаҹызадә Ејн әл-Әсәд әмәлијјатынын тәфәррүатларыны ачыглады\n29 Март 2020 3 Шәбан 1441 10 Фәрвәрдин 1399\n09 Јанвар 2020\nҜенерал Һаҹызадә Ејн әл-Әсәд әмәлијјатынын тәфәррүатларыны ачыглады\nИслам Ингилабы Кешикчиләр Гвардијасынын аерокосмик гүввәләринин команданы ҝенерал Һаҹызадә бу ҝүн кечирдији мәтбуат конфрансында шәһид Гасим Сүлејманинин интигамынын алынмасы истигамәтиндә Американын Ејн әл-Әсәд һәрби һава базасына ракет һүҹуму әмәлијјатынын деталларыны ачыглајыб.\nЕјн әл-Әсәдә һүҹумда онларла өлү вә јаралы\nАерокосмик гүввәләринин команданы дејиб:\n“Шәһид Сүлејманинин интигамынын алынмасы истигамәтиндә Американын ән мүһүм базаларындан биринә ракет зәрбәси ендирилмәси бөјүк бир әмәлијјатын башланғыҹы иди. Бу әмәлијјат бүтүн реҝионда давам едәҹәкди вә мүтләг һәјата кечирилмәли бир һәрәкәт иди.”\nҜенерал әлавә едиб: “Биз бу әмәлијјатда бир кәси өлдүрмәк ардынҹа дејилдик. Бахмајараг ки, онларла адам өлдү вә јараланды вә Ҹ-130 тәјјарәси илә башга јерә апарылды. Биз әҝәр өлдүрмәк истәсәјдик, әмәлијјаты елә гурардыг ки, илк аддымда 500 өлү олсун. Онлар буна ҹаваб верәҹәји тәгдирдә шәраит дәјишәҹәкди вә биз Америка һәрби гүввәләринин ҹанынын горунмасына вәзифәли дејилдик. Беләликлә, икинҹи вә үчүнҹү аддымда 48 саат әрзиндә 4-5 мин тәлафатлары олаҹагды.\nЈаралылары дашымаг үчүн 9 учуш һәјата кечирилди\nОнлар базаларыны бошалтдыгларыны дејирләр. Һалбуки, биз әмәлијјаты һәјата кечирдијимиз вахт бу базада 2000-2500 нәфәр гүввә вар иди. Әмәлијјатын ардынҹа Ҹ-130 тәјјарәси јаралылары Иорданија вә ишғал едилмиш Фәләстинә дашымаг үчүн азындан 9 чыхыш учушу һәјата кечирди, бир нечә Ҹһиноок һелекоптери дә јаралылары Бағдадда хәстәханалара көчүрдү.\nАмерикалылар өзләри етираф етдиләр ки, нечә ҝүн һазыр ол вәзијјәтиндә олублар вә әмәлијјатдан габаг 7-си МГ-9 олмагла 12 әдәд тәјјарә илә кәшфијјат, горума вә дөјүшә һазырлыг әмәлијјатлары һәјата кечирирдиләр, 6-7 сәрнишинсиз тәјјарә вә өзләри дә нараһатлыгла ҝөзләјирдиләр.\nБиз онларын һүҹумдан мүһафизә вәзијјәти сечәҹәкләрини дүшүнүрдүк, лакин ҝөрдүк ки, силлә ҝөзләјирләр. Силләни алдыгдан сонра бир гәдәр сакит олдулар.”\nАмерика базаларына тәрәф 13 әдәд ракет атдыг\nҜенерал Һаҹызадә СЕПАҺ аерокосмик гүввәләринин Америка илә гаршылашмаға һазыр олдуғуну билдирәрәк дејиб: “Америка базаларына тәрәф 13 әдәд ракет атдыг, лакин илк саатда бир нечә јүз ракет атмаға һазыр идик. Белә дүшүнүрдүк ки, һәр ики тәрәфин тәмкин ҝөстәрмәјәҹәји сурәтдә бу гаршыдурма 3 ҝүнлә 1 һәфтә арасында мәһдуд шәкилдә давам едәҹәк. Бу дурум үчүн нечә мин ракети һазыр вәзијјәтә ҝәтирмишдик.”\nАерокосмик гүввәләрин команданы дејиб: “Бүтүн ракетләр һәдәфә дәјди, һәтта бизим ракетләримизә тәрәф бир ҝүллә дә атылмады. Америкалыларын чохлу сајда тәјјарәсинин учуш етмәсинә бахмајараг, (ракетләримизин) гаршысыны ала билмәдиләр.”\nШәһид Сүлејманин террор едилмәсиндә иштирак едән базалар\nҺаҹызадә шәһид Сүлејманинин террор едилмәсиндә иштирак едән өлкә вә базаларын да адыны ачыглајараг дејиб: “Илк саатларда шәһид Сүлејманинин террор едилмәсиндә иштирак етмиш базалары таныја билдик. Бу террор әмәлијјатында Таҹи, Ејн әл-Әсәд, Иорданијанын Шәһид Мәфәр, Күвејтин Әли әл-Салим базаларынын ролу олмушду.”\nСЕПАҺ ҝенералы әмәлијјатин диҝәр тәфәррүатларыны шәрһ едәрәк дејиб: “Мүбаризә вә интигамын башланмасы үчүн илк сечимимиз Таҹи базасы иди вә о, илк вариант кими сечилди. Лакин әмәлијјатдан бир гәдәр әввәл һәдәфимизи дәјишдик вә Ејн әл-Әсәди сечдик.\nТаҹи базасыны нијә вурмадыг?\nТаҹи базасы Казимејнә јахын олдуғу вә Америка илә Ирагын мүштәрәк базасы олдуғундан, диҝәр тәрәфдән дә ракетләрин зәрбәси вә партлајышларын динҹ әһали үчүн нараһатлыг јарада биләҹәјиндән нараһат олдуғумуз үчүн бу базаны вурмаг фикриндән дөндүк вә Американын Ирагда, бәлкә дә реҝионда ән бөјүк базасы олан Ејн әл-Әсәди сечдик.\nЕјн әл-Әсәд команданлыг мәркәзи мәһв едилди\nЕјн әл-Әсәд базасы Бағдадын 170 км-дә јерләшир вә сечдијимиз һәдәфләр һәгигәтдә Американын мүһарибә машынына, америкалыларын команданлыг нәзарәти мәркәзинә, әсас дрон вә һелекоптер бригадаларына зәрбә вурмаг иди.\nҺәјата кечирдијимиз планы әмәлијјатын илкин далғасы кими планлашдырмышдыг. Әмәлијјатын давамы үчүн дүшмәнин һәрәкәтинин неҹәлијинә диггәт етмәклә бизим Ирагда әмәлијјатымыз мәһдуд ола биләрди вә Американын мәнтәгәдәки диҝәр базаларына тәрәф ҝенишләнә биләрди.”\nӘмәлијјатда Фатеһ-313 вә Гијам ракетләриндән истифадә олунду\nӘмәлијјатда истифадә олунан ракет типләринә дә ишарә едән Һаҹызадә дејиб: “Ејн әл-Әсәд Иран Ислам Республикасындан ән узаг вә ән бөјүк база иди. Бу әмәлијјатда һәдәфләри мәһв етмәк үчүн Фатеһ-313-дән Гијама кими әввәлҹәдән тәјин етдијимиз рекетләрдән истифадә етдик.”\nАмерика дронларына гаршы електроник әмәлијјат\nРакет әмәлијјатындан сонра индијә кими барәсиндә данышмадығымыз вә габагҹадан һазырладығымыз хүсуси тәҹһизатларла бир әмәлијјат һәјата кечирдик. Ракет әмәлијјатындан 15 дәгигә сонра електроник дөјүш әмәлијјаты һәјата кечирдик вә Американын Ејн әл-Әсәд үзәриндә учмагда олан сәрнишинсиз тәјјарәләрини бир нечә анлыг нәзарәтдән чыхартдыг, онларын әлагә вә ҝөрүнтү линкләрини мәһв етдик. Бу әмәлијјат онлары вәһшәтә салды.\nРакет зәрбәләриндән сонра америкалылар дәјән зијаны өјрәнмәјә сәј едирдиләр. Бу иш мәнтәгә үзәриндә учушлар һәјата кечирән 8 әдәд МГ-9 дронларынын камералары васитәсилә илә анбаан изләнир вә ҝөрүнтүләр ҝөндәрилирди. Бу дронлар нәзарәтдән чыхдыгдан сонра онлар ракет зәрбәсиндән дә бөјүк мәнәви зәрбәјә дүчар олдулар.”\nШәһидләримизин ганынын дәјәри\nАерокосмик гүввәләрин команданы вурғулајыб: “Бизим шәһидләримизин ганынын дәјәри чох бөјүкдүр вә онун үчүн һансыса һәдд гојмаг мүмкүн дејилдир. Сөзсүз, онларын ганынын баһасы гаршысында америкалыларын базаларына зәрбә вурмаг, јахуд онларын тәјјарәләрини мәһв етмәк, һәтта Трампы өлдүрмәк дә аздыр. Онларын ганынын һәгиги дәјәри Али Мәгамлы Рәһбәрин дә вурғуладығы кими Американын мәнтәгәдән тамамилә чыхмасыдыр.”\nИкинҹи дүнја мүһарибәсиндән сонра һеч өлкә Америка әлејһинә бир ҝүллә дә ата билмәмишди\nҜенерал Һаҹызадә дејиб: “Икинҹи дүнја мүһарибәсиндән сонра һеч бир өлкә Америка әлејһинә атылан бир ҝүлләнин дә мәсулијјәтини өз өһдәсинә алмамышды. Ҝенерал Сүлејманијә гаршы намәрдҹәсинә террор актына ҹаваб олараг һәјата кечән ракет әмәлијјаты, бүтүн груплар вә әһали арасында јаранмыш јекдилликлә мәнтәгә һадисәләри тарихиндә јени сәһифә јаратды.\nАмерика халгына төвсијә едирәм ки, бу әмәлијјатдан вә сон һадисәләрдән ибрәт алсын вә өз башчыларына мәнтәгәдән аз хәрҹлә чыхмаг барәдә тәзјиг ҝөстәрсин. Әрәб өлкәләринә дә төвсијә едирәм: ҝөрдүнүз ки, америкалылар сизә ҝөрә мүһарибәјә ҝирмәдиләр вә ҝәләҹәкдә дә буна ҝетмәјәҹәкләр, үстәлик өзләринә ҝөрә дә мүһарибәјә дахил олмадылар.\nСөзсүз ки, бүтүн халглар вә мүгавимәт гүввәләри америкалылары чыхартмаг үчүн тәлаш ҝөстәрәҹәкләр. Үмидварам ки, дөвләтләр бу ишдә ирәлидә олаҹаг. Ираг дөвләти вә парламенти америкалы гүввәләрин бу өлкәдән чыхмасы лајиһәсини гәбул етдији кими диҝәр өлкәләр дә бу ишдә өндә дајанаҹаг. Бундан гејри сурәтдә халглар зор ҝүҹүнә америкалылары мәнтәгәдән чыхараҹаг.”\nҜенерал Һаҹызадә даһа сонра дејиб: “Биз ИШИД террорчулары кими террорчу груплара гаршы һәјата кечирдијимиз әмәлијјатларда ҹаваб ҝөзләмирдик. Лакин сөзсүз ки, шәһид Сүлејманинин интигамы әмәлијјатында бизим гаршымызда Америка дајанырды. Икинҹи дүнја мүһарибәсиндән сонра Америка базаларына бир ҝүллә дә атылмамышды. Бунунла белә биз реаксија ҝөзләјирдик вә өзүмүзү дөјүшә һазырламышдыг. Әлбәттә, бизим сонракы зәрбәләримиз даһа ағыр вә даһа ҝениш олаҹагды. Лакин онларын тәмкин ҝөстәрмәси илә дөјүш давам етмәди.”\n506 дәфә бахылыб\nКоронавирусун организмдә галма мүддәти мүәјјән едилди\n102 јашлы даһа бир мүсәлман коронавируса галиб ҝәлди\nНју Јоркда һәр 17 дәгигәдә бир корона хәстәси өлүр\nИталијада өләнләрин сајы 10 мини кечди\nДүнјада корона шоку: ән сүрәтли артым АБШ-дадыр\n29 мартда ҝөзләнилән һава шәраити\nРусијанын Әрдоғана вердији вахт даралыр - Захарова ачыглады\nИспанијада коронавирусдан өләнләрин сајы сүрәтлә артыр\nБакыда 6 јашлы ушаг хәстәханада өлдү\nМакрон үсјан етди: Мән белә Авропа истәмирәм\nРусија коронавирусун дәрманыны тапды\nЧиндән Трампын гәрарына сәрт етираз - "Ҹавабсыз гојмајаҹағыг"\nӘрдоған ону ишдән чыхарды - Ҝөзләнилмәз тәјинат\n8 өлкә БМТ-јә чағырыш етди: Санксијалары дајандырын!\nИталијада коронавируса јолуханларын тәгрибән 10%-и тибб ишчиләридир\nКорона заманы ағҹијәри горујан мөҹүзәви ички\nТүркијәдә коронавируса јолуханларын сајы 5,7 мин олду\nШаһзадә Әсәдә сөз верди... - Телефон данышығы\nКорона АБШ-а дәһшәт јашадыр: 100 мини кечди...\nНју Јорка мејитләр үчүн сојудуҹу-машынлар ҝәтирилди\nӘл-Мурагибат китабындан бир јарпаг-Имам Һүсејнин (ә) мөвлуду\nҺәмидриза Асифи: Ермәнистанын Тәл-Әвивдә сәфирлик ачмасы бир нөв Ислам өлкәләринә гаршы чыхмагдыр\nТәбриз азад университетләринин рәһбәри: Ермәнистан дөвләти сионист режимлә мүнасибәт гурмасы гәбуледилмәздир\nСионист режимин Ермәнистанда актив һүзур саһәләринә бахыш\n24 саат әрзиндә Испанијада коронавирусдан 769 өлү\nБу дәрман коронавирусу јох едир - Франса\nБорис Ҹонсон да коронавируса јолухду\nБакыда 45 јашлы киши бычагланыб\nИталија Авропа Иттифагынын “ҸОВЫД-19” јекун сәнәдини рәдд едиб –Сәбәб\n51 нәфәри өлдүрән гәссаб...\nРусијадан АБШ-ын Мадуро иттиһамына илк реаксија\nӘл-Мурагибат китабындан бир јарпаг-Шәбанијјә мүнаҹаты\nАБШ-ын һәрби ҝәмисиндә корона тапылды\nАБШ коронада Чини дә кечди: ән чох өлүм исә... - Сон мәлумат\nТүркијәдә коронадан өләнләрин сајы артды\nАБ коронавирус имтаһанындан кәсилди\nИталија нијә бу вәзијјәтдәдир? – Чинли һәким\n“30 мин НАТО әсҝәриндәнсә, бир маска јахшыдыр”\nАБШ-да коронадан өләнләрин сајы мини өтдү\nАБШ-да коронавируса јолуханларын сајы 60 мини өтдү\nФранса Ирагдан әсҝәрләрини чыхарыр\nАБШ сәфирлији ракет атәшинә тутулду\nАБШ коронавирусун дајандырылмасыны әнҝәлләјир\nТүркијә ордусу јени итки верди - Ирагда\nПутин бүтүн өлкәдә тәтил елан етди – Мааш сахланылмагла\nҮСТ-дән өлкәләрә чағырыш: Һүҹума кечин!\nРусија вә Иранын хариҹи ишләр назирләри арасында телефон данышығы олуб\nДҮНЈАДА ПУЛСУЗ ОЛАН ДЕЗИНФЕКСИЈА БИЗДӘ ПУЛЛУДУР - ВИДЕО\nИталијада даһа 743 нәфәр өлдү – СОН СУТКАДА\nБМТ: Санксијалары јүнҝүлләшдирин, риск бөјүкдүр...\nНАТО әсҝәрләриндә коронавирус ашкарланыб\nРусија: Идлибдә 2 түрк әсҝәри јараланды\nРуһанидән корона һагда хош хәбәр\nКоронавирусдан горунмаг истәди, һәјатыны итирди\nЈол полиси табут дашыјан автомобили сахлады\nТрамп бу өлкәдән јардым истәди\nНефт 20 доллара дүшәрсә, әрәб өлкәләри "түкәнәҹәк"\nИталијалы оғрулар Тунисә ҝедән тибби ләвазимат јүкүнү оғурладылар\nҺмејмим базасы јахынлығында партлајыш\nИммунитети мөһкәмләндиририк. 6 садә мәсләһәт\nЧин алимләри коронавирусдан горујан гиданын адыны ачыглајыблар\nХәзәр дәнизиндә ашкар олунан мејит чыхарылыб\nШојгуну Суријаја сәфәр едиб\nФрансада коронавирусдан өлән һәкимләрин сајы артды\nҺәкимләр бу үсулла коронавирус хәстәләрини тамамилә сағалтдылар\nИталијада коронавирус гурбанларынын сајы 6 мини кечиб\nИранда 38 милјон инсан коронавирус тестиндән кечирилди\nТүркијәдә коронавирусдан өләнләрин сајы артды\nБританија да карантин елан етди\n24 мартда ҝөзләнилән һава шәраити\nРус һәрб машыны сүрәт вә чевиклији илә дүнјаны нөвбәти дәфә мат гојду\nРусија Түркијәјә вахт верди\nЛивијада даһа 5 Түркијә һәрбчиси өлдүрүлдү\nАзәрбајҹанда вәзифәли шәхсин полис оғлу бычагланды\nАјәтуллаһ Хаменеи: АБШ коронавирусла бағлы әҝәр нәсә едә билирсә, өз халгына көмәк етсин\n“Сән дә баҹарыгсызсан” – Чини тәһгир едән президентә сәрт ҹаваб\nАБШ-да коронаја јолуханларын сајы 2 дәфә артды\n2 нәфәрдән артыг инсан бир араја ҝәлә билмәз - Гадаға\nМанчини: Дүнјамыза ҹәһәннәм ҝәлиб, һазыр дејилдик\n23 мартда ҝөзләнилән һава шәраити\nБакыда 36 јашлы киши бычагланды\nАБШ коронаја јолуханларын сајына ҝөрә 3-ҹү олду\nФрансада һәким коронадан өлдү\nЛивијада Түркијә дәстәкли 143 террорчу өлдүрүлдү\nБританијада петисија башладылыб- АБШ-ын Ирана гаршы санксијаларынын арадан галдырылмасы тәләби илә АБШ-ын Ирана гаршы тәтбиг етдији санксијаларын арадан галдырылмасы тәләби илә Бөјүк Британијада петисија башладылыб.\nРусијадан критик гәрар - НАТО-нун дүз мәркәзиндә...\nИталијада рекорд ҝөстәриҹи: бир ҝүндә 793 нәфәр өлдү\nЧин пејвәндин клиники сынагларына башлады\n"Реал Мадрид"ин сабиг президенти коронадан өлдү\nӘнсаруллаһ Һәрәкатынын рәһбәри: Әрәбистан вә БӘӘ сионист режим вә АБШ-ын аләтләридир\nАбшеронда јенијетмәјә чохсајлы бычаг зәрбәси вурулуб\nӘфганыстанда полис бөлмәсинә һүҹум едилиб, онларла өлән вар\nАБШ-да коронавируса јолуханларын сајы 14631-ә, өләнләрин сајы исә 210 нәфәрә чатыб\nИталијадан шок рәгәм: 1 ҝүндә 627 нәфәр коронадан өлдү\nПутин бу ушаглар үчүн ајлыг мүавинәт тәјин етди\nФрансада 24 саат әрзиндә 78 нәфәр коронадан өлдү\nНАСА: “Јер күрәсинә нәһәнҝ астероид...”\nПхенјан Јапонијаја доғру ракет атды\nТрамп хәјанәт едир, ордуја әмр вермәлидир! - Нју Јорк мери


Q=16	C=0	SS=0	LS=5	PS=11	DC=0	LC=0	SD=0	BS=1	G0=16	G1=9	G2=5	DLID=az_RU	BODY=Зәкәријјә 13 | Онлајн Мүгәддәс Китаб | Јени дүнја тәрҹүмәси\nБүтләр вә сахта пејғәмбәрләр силиниб атылаҹаг (1—6)\nСахта пејғәмбәрләр утанаҹаг (4—6)\nЧобаны вураҹаглар (7—9)\nБир һиссә саф едиләҹәк (9)\n13 О ҝүн Давуд евини вә Јерусәлим әһлини ҝүнаһдан вә мурдарлыгдан тәмизләмәк үчүн су гујусу газылаҹаг».+ 2 Ордулар Аллаһы Јеһова бәјан едир: «О ҝүн өлкәдән бүтләрин адыны силәҹәјәм,+ онлар бир дә хатырланмајаҹаг. Пејғәмбәрләри+ вә мурдарлыг руһуну да бу дијардан јох едәҹәјәм. 3 Әҝәр кимсә јенидән пејғәмбәрлик етсә, ону дүнјаја ҝәтирән ата-анасы она дејәҹәк: “Сән јашамајаҹагсан, чүнки Јеһованын ады илә јалан данышырсан”. О, пејғәмбәрлик етдији үчүн ону дүнјаја ҝәтирән ата-анасы онун бәдәнини дешәҹәк.+ 4 О ҝүн пејғәмбәрләр пејғәмбәрлик вәһјләринә ҝөрә утанаҹаглар, онлар түклү палтар+ ҝејинәрәк халгы алдатмајаҹаглар. 5 Онлар дејәҹәк: “Мән пејғәмбәр дејиләм. Мән әкинчијәм, чүнки ҹаванлығымда бир адам мәни өзүнә гул алыб”. 6 Ондан сорушанда: “Бәдәниндәки* јаралар нәдир?” О: “Бунлар әзизләримин евиндә једијим көтәкләрин јеридир”, — дејәҹәк». 7 «Еј гылынҹ, чобанымын,+Достумун үстүнә галх!» — бәјан едир ордулар Аллаһы Јеһова. «Чобаны вур,+ гој сүрү пәрән-пәрән олсун.+Кичикләрә лүтф ҝөстәрәҹәјәм». 8 Ордулар Аллаһы Јеһова бәјан едир:«Бүтүн дијарда ҹамаатын үчдә икиси гырылыб өләҹәк,Амма бир һиссәси галаҹаг. 9 Һәмин бир һиссәни Мән оддан-аловдан кечирәҹәјәм.Онлары ҝүмүшү сафлашдырантәк саф едәҹәјәм,Гызылы јохлајантәк јохлајаҹағам.+ Онлар Мәни адымла чағыраҹаг,Мән онлара һај верәҹәјәм. Дејәҹәјәм: “Бу, Мәним халгымдыр”,+ Онлар да: “Јеһова бизим Аллаһымыздыр”, — дејәҹәк».\n^ Һәрфән: әлләринин арасындакы. Јәни синәдәки вә ја күрәкдәки.


Q=6	C=4	SS=1	LS=0	PS=1	DC=1	LC=0	SD=0	BS=2	G0=49	G1=29	G2=16	DLID=az_RU	BODY=Аталары Ибраһим пејғәмбәрдир, јохса Иблис? | Иса пејғәмбәрин һәјаты\nАталары Ибраһим пејғәмбәрдир, јохса Иблис?\nЈӘҺУДИЛӘР ИБРАҺИМ ПЕЈҒӘМБӘРИН ӨВЛАДЛАРЫ ОЛДУГЛАРЫНЫ ДЕЈИРЛӘР\nИСА МӘСИҺ ИБРАҺИМ ПЕЈҒӘМБӘРДӘН ДӘ ӘВВӘЛ ВАР ОЛУБ\nИса пејғәмбәр һәлә дә Јерусәлимдә кечирилән Чардаглар бајрамындадыр. Бурада о, һәјати ваҹиб һәгигәтләри өјрәдир. Бајрамда олан бәзи јәһудиләр она дејирләр: «Биз Ибраһимин өвладларыјыг, һеч вахт һеч кәсин көләси олмамышыг». Иса пејғәмбәр онлара ҹаваб верир: «Мән билирәм ки, сиз Ибраһимин өвладларысыныз. Анҹаг сиз мәни өлдүрмәк истәјирсиниз, чүнки мәним сөзләрим сизә кар етмир. Мән Атамын јанында оларкән ҝөрдүкләрими сизә данышырам, сиз исә өз атаныздан ешитдикләринизи едирсиниз» (Јәһја 8:33, 37, 38).\nИса пејғәмбәрин дедикләри чох ајдындыр: онун вә онларын атасы ајрыдыр. Јәһуди рәһбәрләр онун кими нәзәрдә тутдуғуну анламајыб јенә дејирләр: «Бизим атамыз Ибраһимдир» (Јәһја 8:39; Әшија 41:8). Онлар доғрудан да Ибраһим пејғәмбәрин нәслиндәндирләр. Буна ҝөрә онлар әминдирләр ки, онларда Аллаһын досту Ибраһим пејғәмбәрин иманы вар.\nЛакин Иса Мәсиһин ҹавабы онлары сарсыдыр: «Сиз Ибраһимин өвладлары олсајдыныз, Ибраһимин ҝөрдүјү ишләри ҝөрәрдиниз». Һәгигәтән дә, әсил оғул атасына бәнзәр. Пејғәмбәр сөзүнә давам едир: «Сиз исә инди мәни, Аллаһдан ешитдији һәгигәти сизә сөјләјән адамы өлдүрмәк истәјирсиниз. Ибраһим белә иш ҝөрмәмишди». Сонра Иса пејғәмбәр онлары чашбаш вәзијјәтә гојан фикир сөјләјир: «Сиз атанызын ҝөрдүјү ишләри ҝөрүрсүнүз» (Јәһја 8:39—41).\nОнлар һәлә дә Иса пејғәмбәрин кимдән данышдығыны анламырлар вә иддиа едирләр ки, Ибраһим пејғәмбәрин гануни өвладларыдырлар: «Биз биҹ доғулмамышыг. Бизим бир Атамыз вар, о да Аллаһдыр». Аллаһ һәгигәтәнми онларын Атасыдыр? Пејғәмбәр онлара дејир: «Сизин Атаныз Аллаһ олсајды, сиз мәни севәрдиниз, чүнки мән Аллаһдан ҝәлмишәм вә инди бурадајам. Мән өзбашына ҝәлмәмишәм, мәни О ҝөндәриб». Иса пејғәмбәр онлара суал верир, сонра да өзү ҹавабландырыр: «Нә үчүн мәним дедикләрими баша дүшмүрсүнүз? Чүнки сөзләрими динләјә билмирсиниз» (Јәһја 8:41—43).\nБундан әввәл Иса пејғәмбәр ону рәдд етмәјин нә илә нәтиҹәләнәҹәјини ҝөстәрмәк истәмишди. Инди исә онлара бирбаша дејир: «Сизин атаныз Иблисдир вә сиз атанызын арзуларыны һәјата кечирмәк истәјирсиниз». Онларын аталары һагда нә демәк олар? Пејғәмбәр ајдын шәкилдә ону тәсвир едир: «О, әзәлдән гатилдир. О, һәгигәтә бағлы галмады, чүнки онда һәгигәт јохдур». Иса Мәсиһ сөзүнә давам едир: «Аллаһ бәндәси Аллаһын сөзүнә гулаг асыр. Сиз исә Аллаһ бәндәси олмадығыныз үчүн мәнә гулаг асмырсыныз» (Јәһја 8:44, 47).\nЈәһудиләр Иса пејғәмбәрин онлары иттиһам етмәсинә гәзәбләнәрәк дејирләр: «Дүз дејирик дә! Сән сәмәријјәлисән, өзү дә ичиндә ҹин отуруб». Онлар пејғәмбәри сәмәријјәли адландырмагла она нифрәт етдикләрини ҝөстәрирләр. О, буна мәһәл гојмајараг дејир: «Мәндә ҹин јохдур. Мән Атама еһтирам бәсләјирәм. Сиз исә мәнә һөрмәт гојмурсунуз». Бу, чох ҹидди мәсәләдир, буну да Иса Мәсиһин нөвбәти сөзләриндән ҝөрмәк олар: «Мәним сөзүмә әмәл едән адама өлүм јохдур». Бу, о демәк дејил ки, Мәсиһин давамчылары һеч вахт өлмәјәҹәк. О демәк истәјир ки, онлар әбәди мәһвә, јәни дирилмәјә үмидләри олмадан «икинҹи өлүмә» дүчар олмајаҹаглар (Јәһја 8:48—51; Вәһј 21:8).\nАмма јәһудиләр Иса пејғәмбәрин сөзләрини һәрфи мәнада баша дүшүрләр. Онлар дејирләр: «Доғрудан да, сәһв етмәмишик. Сәндә ҹин вар. Ибраһим дә, пејғәмбәрләр дә өлүбләр, сән исә дејирсән ки: “Мәним сөзүмә әмәл едән адам һеч вахт өлмәјәҹәк”. Мәҝәр сән вәфат етмиш атамыз Ибраһимдән бөјүксән?.. Сән өзүнү ким һесаб едирсән?» (Јәһја 8:52, 53).\nАјдындыр ки, Иса өзүнүн вәд едилмиш Мәсиһ олдуғуну билдирмәк истәјир. Лакин онларын суалына бирбаша ҹаваб вермәјиб дејир: «Әҝәр мән өзүмү шәрәфләндирсәјдим, онда бу шәрәф һеч нә оларды. Мәни шәрәфләндирән Атамдыр. Сиз Ону өз Аллаһыныз санырсыныз. Амма Ону гәтијјән танымырсыныз, мән исә Ону таныјырам. Әҝәр мән десәјдим ки, Ону танымырам, сизин кими јаланчы олардым» (Јәһја 8:54, 55).\nИса Мәсиһ јенидән садиг Ибраһим пејғәмбәрин нүмунәсинә гајыдыр: «Атаныз Ибраһим мәним ҝүнүмү ҝөрәҹәји үчүн чох севинирди. О, мәним ҝүнүмү ҝөрдү вә шадланды». Бәли, Аллаһын вәдинә иман едән Ибраһим пејғәмбәр сәбирсизликлә Мәсиһин ҝәлишини ҝөзләјирди. Јәһудиләр өз имансызлыгларыны бүрузә верәрәк дејирләр: «Сәнин һеч әлли јашын да јохдур, сән Ибраһими ҝөрмүсән?!» Иса Мәсиһ онлара ҹаваб верир: «Билин вә аҝаһ олун, Ибраһим доғулмаздан әввәл мән вар идим». О, өзүнүн инсан олмаздан өнҹә ҝөјдә гүдрәтли бир руһани варлыг олдуғуну вурғулајыр (Јәһја 8:56—58).\nИса Мәсиһин Ибраһим пејғәмбәрдән өнҹә мөвҹуд олмасы бәјанаты јәһудиләри бәрк гәзәбләндирир вә онлар ону дашламаг истәјирләр. Лакин Мәсиһ һеч бир хәсарәт алмадан орадан ҝедир.\nИса пејғәмбәр өзүнүн вә дүшмәнләринин атасынын ајры олдуғуну неҹә ҝөстәрир?\nНәјә ҝөрә јәһудиләрин Ибраһим пејғәмбәри аталары адландырмасы дүзҝүн дејил?\nҺансы мәнада Иса пејғәмбәрин давамчыларына «өлүм јохдур»?


Q=8	C=5	SS=0	LS=0	PS=2	DC=5	LC=0	SD=0	BS=0	G0=30	G1=16	G2=2	DLID=az_RU	BODY=Балаҹа Иса мәбәддә (Лука 2:41-52) | Мүгәддәс Китаб һекајәси\nБӨЈҮКЛӘРЛӘ сөһбәт едән бу балаҹа оғлана бах. Бу адамлар Аллаһын Јерусәлимдәки мәбәдиндә мүәллимдирләр. Оғлан исә Исадыр. О бөјүјүб вә артыг 12 јашындадыр.\nМүәллимләр Исанын билијинә тәәҹҹүбләнирләр. О, Аллаһ вә Мүгәддәс Китабда јазыланлар һаггында чох билир. Бәс Јусифлә Мәрјәм нијә бурада јохдурлар? Онлар һаны? Ҝәл өјрәнәк.\nЈусиф һәр ил аиләси илә Јерусәлимдә кечирилән Пасха бајрамына ҝәлир. Назарет шәһәри Јерусәлимдән узагда јерләшир. О вахт нә машын, нә дә гатар варды. Адамлар һәр јерә пијада ҝедирди. Јерусәлимә чатмаг үчүн Јусиф аиләси илә үч ҝүн јол ҝетмәли иди.\nЈусиф артыг бөјүк аилә саһибидир. Исанын өзүндән кичик баҹы вә гардашлары да вар. Валидејнләри онларын да гејдинә галырлар. Будур, Јусифлә Мәрјәм ушаглары илә бәрабәр Назаретә гајыдырлар. Онлара елә ҝәлир ки, Иса јолдашлары илә бир јердәдир. Амма ахшам дүшәндә, Исаны нә гоһумларын, нә дә танышларын арасында тапа билирләр. Бу сәбәбдән онлар јенидән Јерусәлимә гајыдыб, Исаны ахтармаға башлајырлар.\nНәһајәт Исаны мәбәддә мүәллимләрин јанында тапырлар. Иса онлары диггәтлә динләјиб суаллар верир. Һамы онун ағлына һејрандыр. Мәрјәм Исадан сорушур: ‘Оғлум, бизи нијә ниҝаран гојдун? Сәни ахтарыб тапана гәдәр чох нараһат олдуг’.\nИса дејир: ‘Мәни нә үчүн ахтарырдыныз? Мәҝәр билмирдиниз ки, мән Атамын евиндә олмалыјам?’\nБәли, Иса Јеһова Аллаһ һаггында билик верилән јердә олмағы хошлајырды. Биз дә буну хошламалыјыг. Иса евә гајыдандан сонра да һәр һәфтә Назаретдә кечирилән ибадәт ҝөрүшләринә ҝедирди. О һәмишә диггәтли олдуғу үчүн Мүгәддәс Китабы јахшы билирди. Ҝәл биз дә Иса кими олмаға чалышаг.\nЛука 2:41–52; Матта 13:53–56.\nЈусифлә Мәрјәм тәшвиш ичиндә Исаны ахтарырлар. Иса валидејнләринин онун һарада олдуғуну билмәдикләринә тәәҹҹүбләнир.


Q=3	C=3	SS=3	LS=0	PS=3	DC=0	LC=0	SD=0	BS=0	G0=22	G1=18	G2=6	DLID=az_RU	BODY=10 бәла | Мүгәддәс Китаб һекајәси\nҜӘЛ бурадакы шәкилләрә бахаг. Онлар Јеһованын Мисирин үзәринә ҝөндәрдији бәлалары тәсвир едир. Бах, биринҹи шәкилдә Һарун әлиндәки әсаны Нил чајына вурур вә су гана дөнүр. Орадакы балыгларын һамысы өлүр вә чајдан пис иј ҝәлмәјә башлајыр.\nСонра Јеһова мөҹүзә едир вә Нил чајында олан бүтүн гурбағалар саһилә чыхыр. Онлар һәр јерә — собалара, газанлара, чарпајылара ҝирирләр. Гурбағалар өләндә мисирлиләр онлары топа-топа јығырлар вә торпағы үфунәт бүрүјүр.\nСонра Һарун әсаны јерә вурур вә јердән галхан тоз мығмығаја дөнүр. Мығмыға ганадлы ҹүҹүдүр, о дишләјәндә бәрк инҹидир. Бу, Аллаһын Мисирә ҝөндәрдији үчүнҹү бәла иди.\nГалан ҹәзалар исә исраиллиләрә дејил, анҹаг мисирлиләрә зәрәр вурур. Дөрдүнҹү бәла мисирлиләрин евләринә долан мозалан, јәни ири милчәк јығынлары иди. Бешинҹи бәла заманы мисирлиләрин чөлдәки мал-гарасы, гојун-кечиси, үмумијјәтлә бүтүн һејванлары гырылыр.\nДаһа сонра Муса илә Һарун бир гәдәр күл ҝөтүрүб һаваја совурурлар. Бу заман инсанларын вә һејванларын бәдәниндә иринли чибанлар чыхыр. Бу алтынҹы бәла иди.\nБундан сонра Муса әлини ҝөјә галдырыр вә Јеһова ҝөјдән јерә илдырым вә долу ҝөндәрир. Бу, Мисирдә јаған ән дәһшәтли долу иди.\nСәккизинҹи бәлада Јеһова Мисирә чәјирткә дәстәләрини ҝөндәрир. Мисирлиләр өмүрләриндә бу гәдәр чәјирткә ҝөрмәмишдиләр. Долудан сонра галан һәр шеји чәјирткәләр јејир.\nДоггузунҹу бәла заманы үч ҝүн әрзиндә бүтүн өлкә зүлмәтә гәрг олур. Исраиллиләрин јашадығы әрази исә ишыглы галыр.\nНәһајәт, Аллаһ әмр едир ки, исраиллиләр гузу вә ја чәпиш кәсиб ганыны гапыларынын чәрчивәсинә сүртсүнләр. Сонра Аллаһын мәләји Мисирин үзәриндән кечир. Мәләк, гапысына ган јахылмыш евләрдә јашајанлара дәјмир. Амма гапысына ган јахылмамыш евләрдәки инсанларын илк оғулларыны вә һејванларын илк балаларыны өлдүрүр. Бах беләҹә онунҹу бәла да гуртарыр.\nСонунҹу ҹәзадан сонра фирон исраиллиләри бурахыр. Аллаһын халгы јола һазырлашыр вә һәмин ҝеҹә Мисир торпағындан чыхыр.\nЧыхыш 7–12-ҹи фәсилләр.